ANF | "ئێمە بە گەل و گەلیش بە ئێمە پشت ئەستوورە"\nگەریلا دیرەن سەما لەبارەى گرنگیی ناوچەى حەفتانینەوە رایگەیاند، گەریلا بۆ پاراستنی بەهاکانی کورد شەڕ دەکات. راشیگەیاند، گەل بە ئەوان و ئەوانیش بە گەلی خۆیان پشت ئەستوورن و وتیشی، "بە دڵنیاییەوە گەلی باشوور رێگا بە داگیرکەری نادات".\nیه‌كشه‌ممه, 22 Nov 2020, 12:59\nدیرەن سەما گەریلای هێزەکانی پاراستنی گەل و یەژاستار بۆ ئاژانسی هەواڵی فورات (ANF) دوا و باسی هەڵوێست و ئازایی شەهیدانی حەفتانینی کرد و وتی، "لەم دەمەدا بەرخودانی جەنگی حەفتانین بە شێوەیکی دژوار بەردەوامیی هەیە. بەشداریکردن لە جەنگی حەفتانین دا ورەیەکی فیدایانە بە مرۆڤ دەبەخشێت. هەر چۆن مرۆڤ ئاگرێک دەکاتەوە و پزیسک و بڵێسەکانی بە دەورووبەردا بڵادەبنەوە، شەڕی حەفتانینیش بەو شێوەیەیە. ئێمە لە سەدەی ٢١داین، کارەکتەرەکانی ئەم سەدەیە بۆ شەڕ لەسەر تەکنیک و تەکنەلۆژیا بەڕێوەدەچێت، بەڵام مرۆڤ دەتوانێت زۆر نمونە بهێنێتەوە، کە چۆن گەریلا تەکنیکی ئەم سەردەمەى پووچ کردووەتەوە و ئەڵتەرناتیڤی دروستکردووە. یەکێک لەو نمونانە بەرخودان و شەڕی پیربولا بوو. بەرخودای پیربولا پێگەیەکی گرنگی لەو بەرخودانەدا هەیە. چونکە دوژمن لەو شەڕەدا گورزێکی گەورەی بەرکەوت. لە دوای ئەوەش دەوڵەتی تورکی داگیرکەر چەندین گورزی قورسی تری لێدرا.\n"شەڕ بە فیداییانە بەردەوامیی هەیە"\nمن دەمەوێت بە تایبەت لێرەدا باسی هەڵوێستی هەڤاڵانی شەهید و رەنجیان بکەم، کە بۆ ئێمە هێڵکیان دیاریکردووە. بێگومان هەر هەڤاڵێک بۆ ئەوەى گورز لە دوژمن بدات، بۆ سەرکەوتن رەنجێکی زۆر دەدات. بەشداربوون لە ناو ئەو بەرخودانەدا بە تەنها خۆی ئازایەتییەکی زۆری دەوێت. شەڕڤانانی رێبەر ئاپۆ لە حەفتانین بە تایبەتمەندی و کەسایەتیی خۆیان بە رەنج و فیدایەتی خۆیان هۆنییەوە و رازاندەوە و ئەو بەرخودانەیان بەڕێوەبرد. لە هەر لوتکەیەکی خانتوردا، لە شاخی دوپشک، لە هەر رێگایەکی شەشدارا دا شەڕ و بەرخودانیان کرد و هەموو ئەوانە مانای زۆر گرنگیان لە هەناوی خۆیاندا هەڵگرتووە. لە هەر ناوچەیەکی حەفتانین هەڤاڵانی هێژا بەرەنگارییان کرد و گەیشتنە ئاستی شەهادەت.\n"ئێمە ئەو رۆڵانەین، کە بۆ ئازادی گریاوین"\nهەر چۆن لە سەرەتای دامەزراندنی حیزبەکەماندا هاوڕێیان حەقی، کەمال و سارا هەڵوێست و هێڵێکیان دیاری کرد، ئەمڕۆ لە حەفتانین هەڤاڵانی شەهید هێڵێکی نوێیان دیاری کرد. هەر هەڤاڵێک کاتێک شەهید ببێت، وەک نەمامی ئازادی لەسەر خاکی پیرۆزدا دەڕوێت. هەر بستێک لە خاکی حەفتانین بە خوێنی شەهیدانمان تێراوکراوە. بە بەرخودان لە بەرزترین ئاستدا و ورەی فیداییانەوە شەڕیان کرد و شەهید بوون. وەک شەهید تۆڵهەڵدان، مەمیان و فەرمان، من لەو بڕوایەدام هیچ کەسێک بە ئەندازەى ئەو هەڤاڵانە ئازایەتی و بوێریی نییە. لەبەر ئەوەش جەنگی حەفتانین بەرخودانێکە بە رۆح و ورەی فیدایانە بەڕێوەدەچێت. هەموو گولـلە و فیشەکەکان بە توڕەیی تۆڵەکردنەوە تەقێنراون. چونکە ئێمە رۆڵەیەکین کە لە ناو دەنگی تۆپ و فڕۆکەدا گەورە بووین. وەک ئەو منداڵانە نەبووین، کاتێک یارییەکی منداڵانەیان لێسەندوون دەستیان بە گریان کردووە، ئێمە بۆ ئەوانە نەگریاوین، بەڵکو بۆ ئازادی گریاوین. بۆ ئەوەى ئێمە بە شێوەیەکی ئازادانە پێبکەنین شەڕ دەکەین.\nهەر هەڤاڵێک بە رۆح و ورە و هەڵوێستێکی ئازایانە بەشداری جەنگی حەفتانین دەبێت. ئەو ئازایەتییەش چۆکی دوژمن دەشکێنێت. ئێمە بەو گورزانەى کە لە دوژمنی دەدەین، ناوی ئەم بەرخودانە گەش دەکەین. حەفتانین گۆڕەپانێکی گرنگی باشووری کوردستانە. نەیارانی کورد دەیانەوێت بەو ئۆپراسیۆنە ناسنامەى کورد تێکبدەن. بەڵام گەریلا بۆ بەها و نرخی کوردان شەڕ دەکات. ئێمە چەند ئەو نرخ و بەهایانە بپارێزین ئەوەندە ئازاد دەبین. ئێمە سڵاو لە حەفتانین و هەموو پارێزگاکانی باشووری کوردستان دەکەین. ئێمە دەزانین گەلەکەمان بە ئێمە پشت ئەستوورە، چونکە ئێمەش بە گەلەکەمان پشت ئەستوورین. گەلی باشوور رێگا بە داگیرکەری نادات. ئێمە بڕوامان بەوە هەیە، کە سەرکەوتنی گەورە بە دەست دەهێنین".


ئەو بەهایانەی کە پێویستە تا دواڕادە بایەخیان پێبدرێت – fgulen\nئەو بەهایانەی کە پێویستە تا دواڕادە بایەخیان پێبدرێت\nئیسلامیەت بە داخەوە هەتا ئەمڕۆ بە شێوەیەکی زۆر هەڵە ناسێندراوە. زۆر ئیماژ و تێڕوانین وێناکردنی هەڵە سەبارەت بە موسوڵمانێتی و موسوڵمانان لە هزرەکاندا دروست بووە/دروستکراوە. نەک تەنیا ئەو کەسانەی کەوا سەر بە دینەکانی ترن، بەڵکو لە ڕوانگەی زۆرینەی موسوڵمانانیشەوە سەبارەت بە زاتی ئولوهیەت زانیاریەکی ڕێکوپێکیان نیە. جەنابی حەق لە ڕوانگەی زۆر تێبینی چەوت و کەموکورتەوە هەڵسەنگاندنی بۆ دەکرێت. لە زۆر بۆنە و مەراسیمی جیاوازدا، سەبارەت بە شەخسیەت، پێغەمبەرایەتی، هیجرەت، هاوسەرگیریەکانی سەردارمان و کردارە جیاوازەکانی سەردارمانەوە، بانگەشە و بوختانگەلێکی وەها دوور لە ئەقڵ و خەیاڵ هەڵدەبەسترێت، من لێرەدا شەرم دەکەم باسیان بکەمەوە.\nئاوێتە بوونی ناسۆریی و بزاڤ پێکەوە\nبابەتی ئەوەی مرۆڤایەتی لەم تێگەشتنە هەڵانە ڕزگاری ببێت، سەبارەت بە ئولوهیەت و پێغەمبەرایەتی بیرکردنەوە هەڵەکانی بۆ ڕاست بکرێتەوە، باسکردنی حەقیقەتەکانی تایبەت بە دین بە شێوەیەکی ڕاست و ڕەوان، ئەرکی سەرشانی موسوڵمانانە. گەر ئەوانیش هەڵنەستن بەوەی باسی ئەو خودا و پێغەمبەرە بکەن کەوا ئیمانیان پێیەتی، ئیدی کێی تر هەیە کەوا باسی بکات! خەمباربوون بەرامبەر ئەو فکرە چەوت و گومڕاییانەی سەبارەت بە دین گوزارشتیان لێدەکرێت، کاریگەر بوون بەرامبەر ئەوەی مرۆڤەکان بەرەو ئاگری دۆزەخ خلۆر دەبنەوە، شیوەن و گریان لە بەرامبەر حاڵی پەرێشانی موسوڵمانان، چارەسەرەکەی بەوە نابێت داستانی حەماسی سەبارەت بە ئیسلام بهۆنیتەوە. ئەوەی لێرەدا گرنگە، بکەویتە خۆڕاپسکان و کارێک ئەنجام بدەیت.\nجەهالەتی مرۆڤەکان، دوورییان لە دین، ئەو ناسۆریەی لە بەرامبەر نەناسینی مرۆڤەکان بۆ پەروەردگاریان هەستی پێدەکرێت، پێویستە هەر لە چوارچێوەی هەڵکێشانی هەناسەیەکی ساردی ناو ناخدا نەمێنێتەوە. بێگومان نکوڵی لە گرنگی هەستکردن بە ناسۆریەکی لەو شێوەیە ناکرێت. مرۆڤێک کەوا لە بەرامبەر کێشەکانی مرۆڤایەتی پشتی بووبێت بە دوو کەرتەوە و خەویان لێزڕابێت و وەک شێتەکان بە چواردەوری خۆیاندا بسوڕێنەوە، حاڵێکی لەم شێوەیە شایەنی دەستخۆشی لێکردنە. چونکە ئەمانە هەستیاری و حەساسیەت و شەفقەتی ئەو مرۆڤە پشان دەدەن. بەڵام ئەوەی لێرەدا گرنگە، ئەم هەیەجانەی ناو ناخی وەربچەرخێتە سەر بزاڤێک. لە جیاتی ئەوەی مرۆڤ چەشنی دێوانە لە ڕاست و چەپ خەریکی سوڕانەوە بێت، پێویستە لە نێو مرۆڤەکاندا بسوڕێتەوە، بە شێوەیەکی بەردەوام لە نێو هەوڵ و تێکۆشاندا بێت، لەلایەکەوە بە ناوی موسوڵمانێتیەوە نمونەیەکی جوان بخاتە ڕوو، لەلایەکی ترەوە بە دەنگ و هەناسەیەکی سەمیمی هەوڵی چوونە ناو دڵی ئەوان بدات.\nبەڵێ، پێویستە بە دەستی بەتاڵ نەوەستێت، بە شێوەیەکی ڕەها هەست و هزرەکانی وەربچەرخێنێت بۆ سەر بزاڤێک. هەرکەسێک خاوەنی هەرچیەک بێت، ئیمکانەکانی خۆی لە ڕێگەی خاوەنی هەموو موڵکەکان بەکاربهێنێت. بۆ نمونە ئەوانەی ئەهلی قەڵەمن، لە جیاتی ئەوەی لە ڕێگەی قسەی زل و پڕ باقوبریقەوە هەوڵی باسکردنی خۆی بدات، پێویستە لە ڕێگەی گەیاندن و باسکردنی پەروەردگاری هەموو جیهانیان بەکاری بهێنێت. ئەگەر کەسێک لە بابەتی شیعردا لێوەشاوەیەتیەکی هەبێت، لە ڕێگەی چەند وتەیەکی بێ ئامانج و بێ واتاوە قسە نەجوێتەوە و، بە پێچەوانەوە لە دڵەکاندا بەرامبەر ئەو بەهایانەی ئیمانی پێیەتی هەیەجانێک بێنێتە بەریانەوە. پێویستە بە لۆجیکی ” هونەر هەر لە پێناو هونەردایە” کار نەکات و، تەواوی شێوازەکانی پەخشان و هۆنراوە بەکاربهێنێت، هەتا ببێتە دەنگ و هەناسەی حەق و حەقیقەت.\nئەو بەرهەمانەی دەنوسرێت ئیدی چیرۆک یان ڕۆمان و سیناریۆی فیلم بێت، نوسەر پێویستە بە شێوەیەکی رەها بە دوای ئامانجێکی مەزنەوە بێت کەوا دەیەوێت پێیبگات. هیچ کایەیەک کەوا بە نیسبەت مرۆڤەکانەوە گوزارشت لە شتێک دەکات بە بەتاڵی جێنەهێڵدرێت و، لە ڕێگەی ئەو بەرهەمانەی دەخرێنە ڕوو، پێکهاتەیەک لە بەهاکانی تایبەت بە خۆمان بهۆنرێتەوە.\nئەوانەی توانای قسەکردنیان هەیە لە ڕێگەی وتەکانیانەوە، ئەوانەی بڵاوکردنەوەی بەیاننامە دەزانن لە ڕێگەی بڵاوکردنەوەی بەیاننامەوە، ئەوانەی لێوەشاوەیەتی چیرۆک نوسینیان هەیە لە ڕێگەی نوسینی چیرۆکەوە، ئەوانەی لە شیعر دەزانن لە ڕێگەی شیعرەوە، ئەوانەی توانای پیاهەڵدانیان هەیە لە ڕێگەی پیاهەڵدانەوە، ئەوانەی توانای نوسینی سیناریۆیان هەیە، پێویستە لە ڕێگەی زنجیرەی دراما و فیلمەکانەوە، داوێنپاکی و ڕاستگۆیی و وردبینی سەردارمان بە تەواوی ڕەهەندەکانیەوە بگوازنەوە، تەواوی ئەو شک و گومانانەی کەوا بە چواردەوری ئەودا دروست دەکرێن بیانڕەوێننەوە. سەبارەت بەو زاتە مەزنە، پێویستە لە مێشکی هیچ کەسێکدا هێندەی نوکە نینۆکێک شک و گومان نەمێنێتەوە. چونکە مرۆڤەکان هەتا چەندە بە شێوەیەکی بەهێز ئیمان بە پێغەمبەری خودا بهێنن، بەو ڕادەیە باوەش بەو پەیامەدا دەکەن کەوا پێشکەشی مرۆڤایەتی کردووە. هەر شک و گومانێک کەوا سەبارەت بەو دروست دەبێت، لە هەمان کاتدا گومان و دوودڵی بەرامبەر ئەو پەیامەش دروست دەکات کەوا لەلایەن ئەوەوە هێنراوە.\nناساندنی پێغەمبەری خودا بە مرۆڤایەتی\nپێغەمبەری خودا مرۆڤێکە، نەک خودا. لەگەڵ ئەمەشدا، بە مەبەستی زیندووکردنەوەی مرۆڤایەتی لەسەر ئاستی هەموو دونیا – بە پشتیوانی الله- کەسایەتیەکی ناوازەیە کەوا لەلایەن الله وە بە تایبەتی ئەفرێندراوە. وەک چۆن ئیسرافیل لە ڕێگەی فووکردن بە بوقەکەیدا دەبێتە ئامرازی ئەوەی مرۆڤە مردووەکان زیندوو بکاتەوە، ئەویش بە ئاڕاستەی بەجێگەیاندنی ئەرکی زیندووکردنەوەی مرۆڤایەتی ڕەوانە کراوە، کەوا لە ڕوانگەی ڕۆح و واتاوە توشی مردن بووە. هەربۆیە نابێت بە چاوی مرۆڤێکی هاکەزایی سەیر بکرێت، لە نێو هاکەزایی بووندا هەڵسەنگاندنی بۆ بکرێت و لێپێچینەوەی لەگەڵدا بکەیت. هەربۆیە ئەو مرۆڤانەی بە شێوەیەکی شایستە بەژن و باڵای بەرزی ئەویان ناسیوە، گەیاندنی ئەمە بە کەسانی تر، ئەرکێکی گرنگی سەرشانیانە.\nئیدی چەندە ئامرازی وتەیی، نوسراو و بینراو هەبێت، پێویستە تەواوی ئەمانە بەم ئاڕاستەیەدا بەگەڕ بخرێت. پێویستە لە ڕێگەی چیرۆکەکانمان، شیعرەکانمان، زنجیرە دراماکانمان، فیلمەکانمانەوە خۆشەویستی ئەو و هزری ڕاستێتی پێغەمبەرایەتی ئەو، تاڵ بە تاڵ لە دڵی مرۆڤەکاندا بهۆنینەوە. لەوە دەچێت هەتا ئێستا ٥٠ جار سەیری فیلمی “الرسالة” ی موستەفا عەقادم کردبێت. سەرەڕای ئەوەی هەندێک هەڵە و کەموکورتی و بۆشایی لۆجیکی تێدایە، بەڵام هەر جارێک کەوا سەیری دەکەمەوە، کاریگەریەکی جیاوازتر لەوەی پێشوو لەسەرم دادەنێت. لە ڕاستیشدا وەک ئەوەی لە وتەیەکی عەرەبیدا هاتووە، ئەوەی بە چاوی خۆت دەیبینیت، زۆر جیاوازە لەوەی بە شێوەیەکی نەزەری دەیخوێنیتەوە. ئەگەرچی مرۆڤ ئەوەش دەزانێت کەوا ئەوەی سەیری دەکات فیلمە، بەڵام مرۆڤ لە بەرامبەر ئەو پەیام و گۆڕانکاریەی هێنایە دی، ناتوانێت حەیرانێتی خۆی بشارێتەوە.\nهەربۆیە دەپرسم، لەبەرچی وتە کریستاڵیەکانی سەردارمان، لەسەر شێوازی زیندووی زنجیرە دراما و فیلمەکاندا، پێشکەش بە نەوەی نوێمان نەکەین؟ لەبەرچی تەکنیک و تەکنەلۆژیای ڕۆژگاری ئەمڕۆمان و چەندین ئیمکانی تریش هەڵنەسەنگێنین و لە دڵی مرۆڤەکاندا پەیوەندیەک بەرامبەر بێدار نەکەینەوە؟\nلەبەرچی لە دونیای ئەمڕۆماندا کەوا مرۆڤایەتی بە ناو کێشەی یەک لە دوا یەکدا تێدەپەڕێت، ئەو ڕەچەتانەی سەردارمان لەم بابەتانەدا پێشکەشی کردووە و پێشنیاری چارەسەری بۆ کردوون، پێشکەشی مرۆڤەکانی نەکەین؟ لەمانەش زیاتر، لەبەرچی ئەوە بە هەموو مرۆڤەکان نەگەیەنین کەوا دایکە عائیشەمان دایکێکی هێندە موبارەکە کەوا پێویستە وەک تاجی سەری هەموویان سەیری بکەین و ئەمە بە ویژدانی هەموو مرۆڤەکان نەگەیەنین؟ لەبەرچی لە ڕێگەی فیلم و زنجیرە دراماوە، گەورەیی هەریەک لە حەزرەتی ئەبوبەکر، عومەر، عوسمان، عەلی بە مرۆڤەکان نەگەیەنین. لەبەرچی ئەو درز و شکاوی قڵیشەی هەندێک لە مرۆڤەکان سەبارەت بە هاوەڵان دروستیان کردووە، لەم ڕێگەیەوە نۆژەنکاری بۆ نەکەین؟\nهەریەک لەمانە ئەرکە لەسەرشانی ئەو مرۆڤانەی کەوا ڕێزیان بەرامبەریان هەیە. لە بابەتی گەیاندنی ناسنامەی ڕاستەقیەنی ئیسلام بە ئێمە، هاوەڵانی سەردارمان شوێنێکی گرنگیان هەیە. ئەوان گیانی خۆیان لە پێناو دیندا بەخت کردووە، بە هەر چواردەوری دونیایان گەیاندووە، بە شێوەیەکی ڕاست و دروست بۆ ئێمەیان گواستۆتەوە. بەو حەساسەتیەی هەیانبووە کەوا هێندەی تاڵە موویەک بکەیت بە چل پارچەوە هەستیار بوون لە بابەتی نوێنەرایەتیدا، لە ڕوانگەی ڕاڤەی ناوازەی خۆیانەوە تێگەشتنی دروستیان لە دین فەراهەم کردووە.\nئیدی لە تابلۆی شانازی مرۆڤایەتیەوە بیگرە هەتا دەگاتە ئەو هاوەڵە بەڕێزانەی کەوا ئەم دینەیان لەسەر شانیان هەڵگرتووە، لە بابەتی سەرلەنوێ ناساندنیان بە مرۆڤایەتی، ئاتاجیەکی زۆر گەورە هەیە. بابەتەکە تەنیا ئەوە نیە هەندێک ڕووداوی ناو سیرەی سەردارمان بگێڕیتەوە، یاخود ئەو ڕووداوانە ڕوویانداوە، بە گوێرەی ڕیزبەندی زەمەنییان بیانگوازیتەوە. بە پێچەوانەوە پێویستە بە قوڵی بە ناخی هەریەک لە ڕووداوەکاندا بچیتە خوارەوە، ئەو ڕووەی بدۆزیتەوە کەوا بەسەر ڕۆژگاری ئەمڕۆماندا دەڕوانێت. عەسری سەعادەت پێویستە لە ڕوانگەی لۆجیکی فەلسەفەی سیرەوە، بە شێوەیەکی زۆر جددی بە هەند وەربگریدرێت. لە ڕێگەی تێڕوانین لەو ڕووداوانەی ڕوویانداوە، لایەنی ناوازە و دەرەدەست و سنور بۆ دانەنراوی وردبینی سەردارمان پشان بدرێت.\nئەو خاڵەی کەوا دەبێت هیمەتی خۆمانی تێدا دابەش بکەین\nئەوەی لە ڕاستیدا ئەرکی سەرشانی ئێمەیە، ئەو بەهایانەی کەوا لەبیرکراون و ڕەنگیان پەڕیوە و بەلاڕێدا براون، بخرێنەوە شوێنی خۆیان و، ڕێگە نەدرێت کەسانێک گومانیان لەسەر دروست بکەن و لە شوێنی خۆیان بیانلەقێنن. هەربۆیە پێویست بەوە دەکات هەموو کەسێک هیممەتی خۆی لەم خاڵەدا چڕ بکاتەوە. پێویستە هەرکەسێک لای خۆیەوە هەر لێوەشاوەیەتی و ئیمکانێکی هەبێت، بەم ئاڕاستەیەدا هەڵسەنگاندنی بۆ بکات. ئیدی هەرکەسێک کەوا دەنگێکی خۆشی هەیە، بە نەغمە و ئاوازەکانی، ئەو کەسانەی توانای ڕوونکردنەوەیان هەیە لە ڕێگەی وتەکانیانەوە، ئەوەی دەستی پێنوسی هەیە لە ڕێگەی پێنوس و سیناریۆی فیلمەکانیەوە، هەوڵی ئەوە بدات لە دڵی مرۆڤەکاندا بەرامبەر الله و سەردارمان و قورئان شێوازێک لە ڕێزگرتن دروست بکات.\nکاتێک سەیری ژیانی حەزرەتی پریش دەکەین، ئەوە بەدی دەکەین کەوا کارە لەپێشینەکانی زۆر بە باشی دیاریکردووە و خۆی لە بابەتە زۆر گرنگەکاندا چڕ کردۆتەوە. لە ڕاستیشدا یەکێکە لەو مرۆڤە دەگمەنانەی کەوا لەسەردەمی خۆیدا زۆر بە باشی دەیخوێندەوە. لە هەلومەرجی ئەوڕۆژگارەدا پێویستی بە هەرچیەک بکردایە ئەو کارەی ئەنجام دەدا، لەسەر حەقیقەتەکانی ئیمان هەڵوێستەی کردووە، لەگەڵ ئەو ٤-٥ مرۆڤە سەمیمیەی کەوا لە چواردەوری کۆبوونەتەوە، زۆر خزمەتی گرنگیان ئەنجامداوە. ئەوەی لە کارەکانیاندا گرنگ بووە، کێشە و کەموکورتیەکانی سەردەمی خۆیان زۆر بە باشی دیاریکردووە، لە دوای ئەوەش تەواوی هەلەکانیان زۆر بە باشی قۆستۆتەوە، لە ڕێگەی چەشتنی سەرئێشەیەکی زۆر جددیەوە، چارەسەری گونجاویان بۆ کێشەکان خستۆتە ڕوو.\nبە کورتی، پێویستە هەموو کەسێک بابەتە لاوەکیەکان بەلاوە بنێت و لەو کارانەدا خۆی چڕ بکاتەوە کە پێویستی بە خۆ تێدا چڕ کردنەوە هەیە. بە پێچەوانەوە ناتوانن ئەو کێشانەی هەیە چارەسەری بکەن و ئەو شتەی دەتانەوێت بیڵێن، ناتوانن گوزارشتی لێبکەن. لەوە دەچێت ئەو خاڵەی کەوا ئێمە کەموکورتیمان تێیدا هەیە یاخود وەک پێویست لەسەری هەڵوێستەمان نەکردووە، هەر ئەم شوێنەیە…


لە رۆژی بێسەروشوێنكراواندا: چارەنوسیان ئاشكرا بكەن – Peshmergekan\nلە ئاستی جیهان ژمارەیان بە 46000 كەس دیاریكراوە، ئەوانەی تۆماركراون لە ناوەندە جیهانیەكان بە تایبەت نەتەوە یەكگرتووەكان و خاچی سوری جیهانی و هاوپەیمانی جیهانی دژ بە بێسەرو شوێنكردن و …. لە كاتێكدا تەنها ژمارەی بێسەرو شوێنكراوانی ئەنفال و بارزانی و فەیلی چەندین بەرابەری ئەو ژمارەیەیە.\nبێسەروشوێنكردن تاوانێكی زەقی مافی مرۆڤ و یاسای نێو دەوڵەتی و جاڕنامەی گەردونی مافی مرۆڤە، هیچ دەسەڵات و گروپێك مافی بێسەروشوێنكردنی هاووڵاتیانیان نییە، تاوانكار بە پێی یاسای نێودەوڵەتی نابێت لە سزا رزگاری بێت.\n1- حكومەتی هەرێمی كوردستان لیستی ناوی بێسەروشوێنكراوان، هۆكاری بێسەروشوێنكردن و هۆكاری مردن، شوێنی مردنیان بڵاو بكاتەوە، ئەوانەشی ماون ئازادیان بكات.\nكردستان بدون ابادە


پرسیارێک کە لە مێژووی فەلسەفەدا تا ئێستا ڕوبەرێکی گەورەی فەلسەفەی بە خۆیەوە سەرقاڵ کردوە، ئەوەیە ئایا پەیوەندی زمان لە گەڵ بیرکردنەوە و فیکر وحەقیقەتدا چییە؟ بابەتی زمان و پەیوندی لە گەڵ حەقیقەت و بیرکردنەوەدا یەکێکە لە بابەتە سەرەکییەکان کە بەردەوام لای فەیلەسوفان و لە هەموو سەردەمە جیاوازەکانی مێژووی فەلسەفەدا جێگای بیرکردنەوە و تێڕامان بووە. لەو کاتەوە مرۆڤ خۆی وەک بوونەوەرێکی بیرکەر ناسیبێت، بە جۆرێک لە گەڵ ئەم بابەتەدا پەیوەندی و دەرگیری هەبووە، کە بە ڕاستی پەیوەندی زمان لەگەڵ حەقیقەت و راستیدا چییە؟ دیوە ئاڵۆز و ناڕوونەکانی حەقیقەت چۆن دەتوانرێت لە رێگای زمانەوە هەڵبدرێتەوە و خۆی پیشان بدات، تا بەو جۆرە کە بوونی هەیە دەرک بکرێت؟ ئایا هەر بە ڕاستی دەتوانین لە دەرەوەی زمان بیر بکەینەوە و لەم رێگایەوە بگەین بە حەقیقەت؟ بە واتایەکی تر ئایا زمان تەنیا وشە و جۆرەکانی تێکەڵ کردنی وشەکانە کە تەنیا ڕۆڵی ئەوەیان هەیە، وەک ئامێریکی سرووشتی، قسەکەر لە رێگایەوە حەقیقەتەکان بدۆزێتەوە؟هیراکڵیتۆس فەیلەسوفی یونانی یەکەم کەس بوو کە وەڵامی ئەم پرسیارەی داوە، هیراکڵیتۆس لە حەقیقەتێک بە ناوی (لۆگۆس)وە قسەی کرد کە هەم نەزمی و رێکی دەبەخشێت بە جیهان و هەم دەیهێنێتە ناو فیکر و ئەندیشەوە. لای هیراکلیتۆس زمان هەڵگری حەقیقەتی هەموو بوونە. ئەفلاتوون لە دیالۆگی کراتولۆسدا ئاماژە بەوە دەکات کە (ناوەکان و وشەکان راستی و حەقیقەتی شتەکانمان بۆ دەردەخەن). یان ئەم ڕستەی سوقراتە کە دەڵێت (قسەی بێ فیکر و فیکری بێ قسە بوونیان نییە ) خۆی پەیوەندی فیکر و زمانمان بۆ دەردەخات. زۆر نووسەر و فەیلەسوف لە سەر بابەت و گرنگی زمان دواون. لە سەردەمی نوێشدا فەیلەسوفان و نووسەران هەر لە هردر و ویکو تا دەگاتە هایدگەر و ڤیتگنشتاین هەر کامیان بە جۆرێک و لە رێگای جیاوازەوە باسیان لە گرنگی و پەیوەندی زمانەوە لەگەڵ بوون و جیهاندا کردووە. پاول سیمپسونی زمانناس لە سەرەتای کتێبی (زمان، ئایدۆلۆژیا و ڕوانگە) وە نموونێک دەهێنێتەوە کە تێدا وردەکارییەکانی ڕۆڵی زمان و جۆرەی بە کارهێنانی دەشوبهێنێتە هونەری نیگارکێشان: دەلێت لە سەردەمی کۆندا پاشایەک بووە کە قەمووربووە و چاوێکی کوێر بووە و قوولێکیشی نەبووە، ڕۆژێک ئەم پاشایە بە هونەرمەندەکانی دەرباری خۆی دەڵێت نیگارێکی لێ بکێشن. یەکەم ڕەسام بۆ ئەوی پاشا لێی ناراحەت نەبێت عەیبە و خەوشەکانی پاشا ڕەسم ناکات و نیگارێکی نۆڕماڵ دەکێشێت، بەڵام پاشا کە ڕەسمەکە دەبینێت تووڕە دەبێت و فەرمان دەدا نیگارکێشی ڕیاکار لە ناوببەن. نیگارکێشی دووهەم کە دۆخەکەی بینی و زانی پادشا بەم ڕیاکاریە ناڕەحەتە، هەوڵی دا کە پاشا چۆنە بە وردی وەک خۆی بیکێشت تا پاشای لێ تووڕە نەبێت و وەک نیگارکێشی یەکەمی بە سەر نەێت. بەڵام پاشا هەر کە ڕەسمەکەی بینی و خۆی بینییەوە چەندە ناشیرینە و هەموو عەیبەکانی لە نیگارەکەدا دەرکەوت بوو، بە بینی تووڕە بوو و ئەم نیگارکێشەش وەک ئەوی یەکەم بووە قوربانی. نیگارکێشی سێهەم کاتێک بانگ کرا و زانی ئەو دوو نیگارکێشەی پێشوو چیان بە سەر هاتووە، بیری کردەوە چی بکات بۆ ئەوەی پاشای لێ تووڕە نەبێت. نیگارکێش هەوڵیدا بۆ ئەم مەبەستە پاشا بەجۆرێک نیگار بکات کە خەریکی شکار کردنە، کاتێک خەریکە تیرێک لە کەوانەکەی بە مەبەستی پێکانی نێچیر دەهاوێت و لەم حاڵەتەشدا نیگارەکە بە جۆرێکە کە پاشا چاوە کوێرەکەی بەستووە و دیار نییە ولە حالەتی دەرکردنی تیرەکەشدا تۆزێک خۆی کۆم کردوەتەوە و قەمووریەکەشی دیار نامێنێت و هەموو عەیبەکانی لەو شێوازی وەستاندنەدا ناسروشتی دەر ناکەون. بە مانای ئەو خەوش و کەموکورتییەی کە نیگارکێشی یەکەم لە بەر نیگار نەکردنی کۆژراو و نیگارکێشی دووهەمیش لە بەر ئاشکراکردنی ژیانی لە دەستدا، بەڵام نیگارکێشی سێهەم لە بەر ئەو زیرەکییەی لە هونەرەکەیدا بە کاریهێنا، بوو بە هۆی ئەوەی پاشا خەڵاتێکی زۆری پێببەخشێت. لەم نموونەدا سیمپسون دەیەوێت بلێت کە چۆن هونەرمەند دەتوانێت هونەرەکەی بە شێوەی جیاواز و بۆ مەبەستی جیاواز بە کار بێهێنێت و راستییەکان بەو جۆرە نیگار بکات کە خۆی دەیەوێت، دەریبخات یان بیشارێتەوە یان لە شتێکی ترەوەی بپێچێت، زمانیش هەمان یاری دەکات. واتە چۆن نیگارکێش دەتوانێت لە باتی ڕەش سپی دانێت یان لە باتی سپی رەش دابنێت ئەوا نووسەر یان قسەکەریش دەتوانن بە ئامێری زمان هەموو شتێک بکەن، دڵەکان بێشێنن، بوختان دروست بکەن، کەسێک لە دەسەڵات بهێننە خوارێ یان بیخەنە سەر کورسی دەسەڵات. زمان هەموو شتێکی پێ دەکرێت و دەکرێت بۆ هەر مەبەستک بە کار بێت. بەمجۆرە زمان وەک خودی نیگارکێشان دەتوانێت ڕاستی بڵێت یان بیشێوێنێت یاخود ئاڵۆزی بکات و لە ژێر شتی ترەوە بیشارێتەوە.\nدوای باس کردنی گرنگی زمان لێرەدا دێمەوە سەر شوێنی زمان لە فەلسەفەی مارتین هایدگەردا کە یەکێ لە بە ناو بانگترین فەیلەسوفەکانی سەدەی بیستەمە. زمان لای هایدگەر لە ئاوا یان لەفزەکاندا دیل نییە، بەڵکو مەبەست لە زمان لە سەر بنەمای ریشە ناسی(Etymology) وشەی «لوگوس» لە ئەساسدا خودی بوون، یان بە واتایەکی تر شوێنی دەرکەوتنی هەموو شتێکە. هەموو ئەو شتانەی کە بوونی هەیە و ڕوو دەدات لە زماندایە، لای هایدگەر ئەم دیوەی زمان کە زمان تەنیا وەک ئامرازێکی پەیوەندی یان هونەرێک لە خزمەتی مرۆڤدایە، بایەخێکی ئەوتۆ گرنگی نیە. لایەنی کەم لە قۆناغی نووسینی کتێبی (بوون و کات)دا، زمان لای هایدگەر تەنیا جێگایەکە بوون و حەقیقەتی تیا دەردەکەونەوە، بۆیە ئەم دیوەی زمان کە ڕیاکارە زۆر بایەخی نیە.\nئەم فەیلەسووفە بوونگەرایە، یەکێک لە گرنگترین عیبارەکانی ئەو ڕستەیە کە دەڵێت (زمان، ماڵی بوونە)واتە مرۆڤ کە دانیشتووی ماڵی بوونە بە قسە کردن لە بوونی بەرگری دەکات. لای هایدگەر لۆگۆس ئەو هێزەیە کە وا دەکات ڕاستی و حەقیقەتی شتەکان دەرکەون، لۆگۆس ئاشکرا کردن و دەرخستی ئەو شتەیە کە مرۆڤ لە بارەیەوە قسە دەکات، لێرەوە لۆگۆس مانای ڕوون کەرەوە و دەرخەری شتەکان دەگەێنێت، واتە لۆگۆس لای هایدگەر ئاماژە نیە بۆ خودی عەقڵ، بەڵکو ئاماژەیە بۆ هێزی تێگەیشتن و ڕوونکردنەوە. لۆگۆس وا دەکات ئەو شتانەی لە بارەیەوە قسە دەکرێن، ببینرێن و دەرکەون و ئەمەش تەنیا بۆ کەسانێک دەکات کە لە قسە کردندا بەشداربن. ئەو شتەی کە خۆی دەردەخات دەرکەوتەیە (پەدیدار)، پەدیدار ئەو شتەیە کە لە رێگای لۆگۆسەوە خۆی ئاشکرادەکات. هایدگەر دەلێت لۆگۆس خۆی دەسەڵاتێکی رەها و تەواوی نیە بۆ دەرخستنی راستی و حەقیقەت، بەڵکو ئەوە خودی شتەکانن کە لە ئاوێنەی لۆگۆسدا دەردەکەون، واتە ئەوە زەین نییە کە مانایەک دەدات بە پەدیدار یان شتەکان بەڵکو ئەوی پیشان دەدرێتەوە و دەیبینین نمایشی خودی شتەکانە.\nهایدگەر دەلێت مرۆڤ لەو کاتەوەی لە رێگای ناسینی متافیزیکانەی بوونی خۆیەوە وەک مرۆڤی قسە کەر خۆی ناسی و خۆی پێناسە کرد، لەو کاتەوە ئیتر بیریچوەتەوە کە کێیە و چییە. هایدگەر مرۆڤ وەک دازاینە (بوون لێرە) ناودەبات، ماڵەکەی لەو شوێنەدایە کە بوون تێیدا دەردەکەوێت و ڕوون خۆی بەیان دەکات. زمان ئەو جێگایەیە کە مرۆڤ دەتوانێت زات و بوونی خۆی بدۆزێتەوە. کەواتە مرۆڤ دازاینە و ماڵی بوونی دازاینیش زمانە، هایدگەر پێمان دەلێت ئێمە لە زماندا دەژین و بوونی ئێمە وەک زمان وایە و قەت ناتوانین لە شوێنێک کە زمانی تێدا نەبێت سەیری شتەکان بکەین، سنووری مرۆڤ تا ئەو شوێنەیە کە زمان پێی دەبەخشێت، بوونی ئێمە لە جیهاندا پەیوەندی بە زمانەوە هەیە، هایدگەر تا ئەو شوێنە دەڕوات کە دەڵێت زمان لەگەڵ ئێمەدا قسە دەکات و سەربەخۆیە لە ئێمە و پەیوەندی بە بوونەوە هەیە و دەلێت زمان هێزی ئەوەی تێدایە کە ئەوەی خۆی دەیڵێت بە جۆرێک پیشانی بدا تا ئێمە گۆمان بکەین ئەوە هێزی ئێمەیە، ئەوەی زمان دەریدەخات زادەی پەیوەندی زمانە بە بوونەوە، ئەوەی زمان ئاشکرای دەکات خودی بوونە. ئەوە زمانە کە جیهان ئامادە دەکات و دەیخاتە بەردەمی ئێمە و توێژ و لایەنەکانی جیهانمان لەلا ئاشکرا دەکات. هایدگەر دەڵێت قسە کردن ئیشی بەردەوامی مرۆڤە و هەموو کات لە گەڵیەتی، واتە ئەوەی ماهییەت و بوون و شووناس دەبەخشێت بە مرۆڤ زمانە کە دەبێتە مایەی ئەوەی جیاواز بێت لەگەڵ بوونەوەر و شتەکانی تری ناو سرووشتدا. مرۆڤ تا ئەو کاتە مرۆڤە کە بتوانێت قسە بکات، کاتێک وەک بوونەوەرێکی قسەکەر لە بەین چوو، وەک مرۆڤیش لە بەین دەچێت. پەیوەندی زمان لە گەڵ بووندا لای هایدگەر تا ئەو شوێنەیە کە دەڵێت بەس زمانە رێگای ئەوە دەکاتەوە بوون دروست ببێت. لەو شوێنەی قسە نەبێت رێگاش نییە بوون خۆی دەربخات، بۆیە لە ڕستە بە ناو بانگەکەیدا دەلێت (زمان، ماڵی بوونە). مرۆڤ دانیشتووی ماڵی بوونە. هایدگەر دەیەوێت ئەوە بڵێت تەنیا لە ماڵی زماندایە حەقیقەت دەمووچاوی خۆی پیشان دەدات و خۆی ئاشکرادەکات.\nفیکری هایدگەر لە سەرەتایەوە دژی ئەوە بووە سوژەی زانا، ئەو کەسەی دەبێت بە هەڵگری مەعریفەت و زانیاری، بەجۆرێ ڕوبەڕوی دنیا ببێتەوە، وەک ئەوەی دنیا خۆی جێگایەکی بێ مانا بێت و ئەو وەک قارەمانێک هاتبێت لە سەحرای بێمانایدا مانا دروست بکات. هایدگەر کاتێک دەڵێت (زمان قسەدەکات)، دەیەوێت ئەو ئیمتیازە لە قسەکەر بستێنێتەوە کە وابزانێت هەمو حوکم و بڕیارێکی بە هۆی دۆزینەوەکانی خۆیەتی. هەموو حوکمێکی ئێمە حوکمێکە زادەی دۆزینەوەی خۆمان نیە، بەڵکو حوکمێکی وتراوە، پێشتر بووە، بەجۆرێک لە جۆرەکان ئێمە تەنیا دووبارەکەرەوەین. ئەم جۆرە لە تێگەیشتن ڕەوتێکە پێش هایدگەر لای دێلتی و هۆسرل هەبووە. دێلتی لەوانەبوو کە دەیوت مرۆڤێک کە حوکم دەدات بە تەنیا نیە، پێشتر ئەو حوکمە لە یەکێکی ترەوە دراوە، ڕای وابوو زانین بریتیە لە زانینی زانراو. ئەمە مانای ئەوە نابەخشێ کە ئێمە وتراوی کەسێکی تر دوبارە دەکەینەوە، بەڵکو ناسینی هەموو دیاردەیەک (فینۆمینێک) لە دیاردەکە خۆیدایە. گەر دەروازە بۆ حوکمدانێک دەدۆزینەوە، چونکە ئەم دەروازەیە بەشێکە لە دیاردەکە، ئەوەی زانیارییەک دەزانین لە بەرئەوەیە زانراو خۆی بۆ ئەو زانین بەخشینە ئاشکرادەکات. لای هایدگەر مرۆڤ لە جەمسەرێکدا نیە و دنیای شتەکان لە جەمسەری ئەوبەریدا، سوژەی زانا و ئوبژەی زانراو لای هایدگەر دوو شتی موقابیل و بەرامبەر نین، بەڵکو مرۆڤ خۆی لە جیهاندا دەدۆزێتەوە، زانینی بەهۆی دۆزینەوەی ئۆبژەکانەوە نیە، بەڵکو بە هۆی ئاشکرابوون و خۆئاشکراکردنی شتەکانەوەیە، ئەوە سوژە نیە دنیای ئۆبژە دەبڕێت، بەڵکو ئۆبژەیە لە ڕێگای تێگەیشتندا دەرگای خۆی بۆ تێگەیشتن دەکاتەوە. هایدگەر نیشتەجێ بوون لە دنیا دا گرێدەداتەوە بەو پەیوەندیەوە کە زانراو بە زاناوە دەبەستێتەوە. مرۆڤ لای ئەو بوونەوەرێک نیە بە ڕێگاوە بۆ شوێنێک یاخو کاتێکی تر، بەڵکو دەیەوێت لە ژینگەی خۆیدا شوێنێک و جێگایەک بدۆزێتەوە، ئەوەشی ئەم پردە لە نێوان دەزاین و زایندا ڕێکدەخات زمانە. لە بەر ئەم هۆیە هایدگەر زمان وەک کەرەستەی مرۆڤ بۆ باسکردن و گەیاندنی تێگەیشتنی خۆی ناونانێ، بەڵکو وەک پەیوەندیەکی مەعنەوی نێوان شتەکاندا سەیری دەکات. ئەو قسەکردن بە ژێرخانی هەموو رەفتارێک دەزانێت، هەموو ڕەفتارێکی مرۆڤ بەرامبەر خۆی و بەرامبەر ژینگەی. هایدگەر کاتێک دەڵێت ماهییەتی زمان، زمانی ماهیەتە، واتە مرۆڤ شتێک ئاشکراناکات کە ئاشکراناکرێت، بەڵکو ماهییەتێک نیشان دەداتەوە کە خۆی لە زماندا دەرخستۆتەوە، ماهییەتی شتەکان زمان دەدۆزێتەوە نەوەک زمان یان سوژەی زمانزان ماهییەتی شتەکان بدۆزێتەوە. بە بڕوای هایدگەر زمانی شێواو، پەیوەندیەکی شێواو دەردەخاتەوە، رویەکی نائاشکرا و تەماوی بوون. بیرکردنەوە کە لای هایدگەر بریتیە لە بوون کاتێک لە ڕێگای زمانەوە دەردەکەوێت، ئەوەش شتێک نیە لە سیفاتی سوژەدا بێت، بیرکردنەوە ڕوداوە، بوون خۆیەتی کاتێک وەک روداو دەردەکەوێت. لێرەدا زمان تەنیا وشە و تەعبیر نیە، بەڵکو نهێنی بوونە لە دۆخی خۆ ئامادەکردندا بۆ دەرکەوتن. بۆیە ناشێت زمان کورت بکرێتەوە تەنیا بۆ وتراو، بۆ ئەوەی بوون وەک شتێکی پێشوەخت و ئامادە دەیبەخشێت. وەک هایدگەر دەڵێت دەبێت (زمان وەک زمان بەرەو زمان) تەماشابکەین، بە مانای وەک جێگایەک کە بەڕێگاوەین بەرەو لای، وەک نهێنیەک کە نهێنی بوون دەدرکێنێت. گرنگی شیعریش لای هایدگەر لەوەدایە کە ئەم نیشتەجێ بوونەی بوون لە ناو زماندا دەردەخات. دوا خاڵی گرنگ لەسەر هایدگەر و زمان بیزانین ئەوەیە کە زمان لای ئەو نەگۆڕ نیە، بەڵکو زمان هەمیشە لە ناو سیستمێکدایە، قابیلی پیربوونە، قابیلی ئەوەیە پشێوی بخاتە نێوان ئێمە و بوونەوە. وەزیفەی زمان وەک ڕۆشنکەرەوە و پەردەلادەر، کە بوون تێیدا نیشتەجێ دەبێت، لە ڕێگای زمانێکەوە نابێت توانای ئەوەی نەبێت لە نزیک ماهییەتی بوونەوە نەوەستابێت. هەر کاتێک زمان مرد، بوون جێگایەکی نامێنێت تیا دەربکەوێتەوە.


📅 04-02-2019 رێکەوت و رووداو\n👁 ئەڤ بابەتە 1,801 جار هاتیە دیتن\nرۆژهەڵاتی کوردستان - ئارام زەندی، چالاکێکی کرێکار [ زێدە... 👁] ✖ ✖ 22 4 ✔ 99% ✍ هـ.ب. 2-1-2019 14:15:28\n👁 ئەڤ بابەتە 79,696 جار هاتیە دیتن\nرۆژهەڵاتی کوردستان - فەرمانگەی پاراستنی ژینگەی مە [ زێدە... 👁] ✖ ✖ 18 3 ✔ 99% ✍ هـ.ب. 1-9-2020 12:10:47\n👁 ئەڤ بابەتە 2,321 جار هاتیە دیتن\n📅 06-01-2019 رێکەوت و رووداو\nرۆژهەڵاتی کوردستان - هێزە ئیتلاعاتییەکان هێرشیان [ زێدە... 👁] ✖ ✖ 19 5 ✔ 99% ✍ هـ.ب. 1-12-2018 21:11:57\n👁 ئەڤ بابەتە 6,230 جار هاتیە دیتن\n📅 06-08-2020 رێکەوت و رووداو\nرۆژهەڵاتی کوردستان - بەپێی راپۆرتی گەیشتوو بە رێک [ زێدە... 👁] ✖ ✖ 3 1 ✔ 99% ✍ هـ.ب. 1-7-2020 21:01:44\n📅 07-07-2020 رێکەوت و رووداو\n👁 ئەڤ بابەتە 26,404 جار هاتیە دیتن\nباکووری کوردستان - دادگای ەوڵەتی تورکی داگیرکەر س [ زێدە... 👁] ✖ ✖ 17 0 ✔ 99% ✍ هـ.ب. 1-6-2020 0:42:39\n📅 09-09-2017 رێکەوت و رووداو\n📅 دەمێ تومارکرنێ Sep 9 2017 12:00AM\nباکووری کوردستان - بەهۆی بۆردوومانی هێزەکانی سوپا [ زێدە... 👁] ✖ ✖ 17 4 ✔ 99% ✍ هـ.ب. 9-9-2017 0:00:00\n👁 ئەڤ بابەتە 2,459 جار هاتیە دیتن\n📅 11-03-2017 رێکەوت و رووداو\n📅 دەمێ تومارکرنێ Mar 11 2017 2:03PM\n👁 ئەڤ بابەتە 11,858 جار هاتیە دیتن\n- بەرپرسی پەیوەندیيە گشتییەکانی یەکینەکانی بەرخودا [ زێدە... 👁] ✖ ✖ 6 3 ✔ 99% ✍ هـ.ب. 11-3-2017 14:03:24


لە ساڵی ٢٠١٨ دا ٦٩ ھاووڵاتی کورد لە ئێران لە سێدارەدراون\nرێکخراوی مافی مرۆگی ھەنگاو رایگەیاند، لە ماوەی ساڵی ٢٠١٨ دا لانیکەم ٦٩ ھاووڵاتیی کورد لە بەندیخانەکانی ئێران لەسێدارە دراون، کە بە بەراورد لەگەڵ ساڵی ڕابردوو لە سەدا ٣٨ کەمی کردووە.\nبەپشتبەستن بە ئاماری تۆمارکراو لەناوەندی ئاماری ڕێکخراوی مافی مرۆڤی ھەنگاو بڵاویکردەوە، لە ماوەی ساڵی ٢٠١٨ی زایینیدا لانیکەم ٦٩ ھاووڵاتیی کورد لە ئێران لەسێدارە دراون کە کەسێکیان لە پێش چاوی خەڵک لەسێدارە دراوە.\nبە پێی ئەم ڕاپۆرتە، ٦ کەس بە تۆمەتی چالاکی سیاسی، ٩ کەس بە تۆمەتی چالاکی مەزھەبی، ٤٦ کەس بە تۆمەتی قەتڵی ئەنقەست، ٦ کەس بە تۆمەتی بازرگانی کردن بە ماددە سڕکەرەکان و دوو کەسیش بە تۆمەتی دەستدرێژی سێکسی لەسێدارە دراون.\nزیاترین ئەو کەسانەی کە لەسێدارە دراون خەڵکی پارێزگای ئومریە بوون کە لە ساڵی ٢٠١٨ دا ٣٠ ھاووڵاتیی کورد لەو پارێزگایە لەسێدارە دراون. ھەروەھا لەپارێزگای کرماشان ٢٢ کەس، لوڕستان ٦ کەس، سنە ٥ کەس، ئیلام ٥ کەس و لە خوراسانیش یەک ھاووڵاتیی کورد لەسێدارە دراوە.\nھەروەھا لە ماوەی ساڵی ٢٠١٨ دا منداڵێک، سێ ژن و دوو ھاووڵاتی کە تەمەنیان سەرووی ٥٠ ساڵ بووە لە بەندیخانەکانی کوردستان لەسێدارە دراون.\nلەسێدارە دانی ھاووڵاتیانی کورد بە بەراورد لەگەڵ ساڵی ٢٠١٧ی زایینی کە لەو ساڵەدا ١١٢ ھاووڵاتیی کورد لەسێدارە درابوون، ٣٨٪ کەمی کردووە.\nلەلایەکی دیکەوە و ھەر لەماوەی سالی ٢٠١٨ دا، ١٠ چالاکی مەزھەبی، ٣ چالاکی سیاسی و ٣ منداڵی کورد لەلایەن دەزگای دادوەریی ئێرانەوە حوکمی سێدارەیان بەسەردا سەپاوە\n12/30/2018 10:14:48 PM


وریابه لاپتۆپ وه‌جاخ کوێرت نه‌کات!\nموضوع: وریابه لاپتۆپ وه‌جاخ کوێرت نه‌کات!\nئه‌م بابه‌ته تایبه‌ته به کوڕان!!.\nبۆخاتری خوا لاپتۆپه‌کانتان له‌سه‌ر ڕانتان دامه‌نێن باتوشی نه‌زۆکی نه‌بن!جاران هه‌ر نانه‌وا و خاوه‌ن فڕنییه‌کان ناویان له ناو ناواندابوو که ئه‌گه‌ری تووشبوونیان به نه‌زۆکی هه‌بوو،ئێستا خاوه‌ن لاپتۆپه‌کانیش هاتنه ڕیزه‌وه!،\nالموضوع الأصلي : وریابه لاپتۆپ وه‌جاخ کوێرت نه‌کات! // المصدر : منتدياتحلبجةنت // الكاتب: ibn islam\nوریابه لاپتۆپ وه‌جاخ کوێرت نه‌کات! , وریابه لاپتۆپ وه‌جاخ کوێرت نه‌کات! , وریابه لاپتۆپ وه‌جاخ کوێرت نه‌کات! ,وریابه لاپتۆپ وه‌جاخ کوێرت نه‌کات! ,وریابه لاپتۆپ وه‌جاخ کوێرت نه‌کات! , وریابه لاپتۆپ وه‌جاخ کوێرت نه‌کات!\nإذا وجدت وصلات لاتعمل في الموضوع او أن الموضوع [ وریابه لاپتۆپ وه‌جاخ کوێرت نه‌کات! ] مخالف ,, من فضلك راسل الإدارة من هنا


ئۆکراینا، شەڕی سەرکردەکان | KURDPLAT\nئۆکراینا، شەڕی سەرکردەکان\nکوردپلات 6/12/2022 12:17:00 م ليست هناك تعليقات\nکاژێر 08:00ـی بەیانیی رۆژی 29-4-2022ـە، لە سنووری دۆرۆخوسکیداین، سنووری هاوبەشی نێوان ئۆکراینا و پۆڵەندا. لەگەڵ ئەحمەد یونسی هاوکارم لەسەر سنوور بەرەو پایتەختی ئۆکراینا شاری کیێڤ بەڕێدەکەوین. رێگەكان ناخۆش و پڕن لە تاسە، دیارە لەمێژە خزمەتگوزاری تێیاندا نەکراوە، بەڵام دیمەنی جوانی ئەم ناوچەیە ناخۆشی رێگەکەی لەبیر بردینەوە.\nتا چاو دەگێڕی دەشتێکی پان و بەرین دەبینرێ، پڕ لە سەوزایی و گوڵی زەردی قەد بەرز. گوڵە زەردەکان بۆ رۆنی پیشەسازی بەکاردێن. گەر شەڕ نەگاتە ئەم ناوچەیە، چوار مانگی دیکە وەرزی پێگەیشتن و بەرهەمهێنانیان دەبێت. جیا لە دەشتەکان، دارە سەوزە باڵا بەرزەکان قەراخ رێگەکانیان داپۆشیوە و جارجار تیشکی پڕسۆزی هەتاو لە بۆشایی دارەکان جامی ئۆتۆمبێلەکە دەبڕێت و سەرنجی چاوەکانمان بۆ لای خۆی رادەکێشێت.\nگوندە بچوکەکان لە تەواوی ئەو رێگە دوور و درێژە دەبیندرێن. شێوازی سەربانەکانیان سێ گۆشەیە، سەگێک لە پێش حەساری ماڵێکەوە دانیشتووە، لە خوارترەوە ژنێکی بەتەمەن سەرقاڵی چاندنی پەتاتەیە، لای رووبارەکەوە پیاوێک راوەماسی دەکات و منداڵان چاوەڕێی گرتنی ماسیەکە دەکەن.\nلە خۆم دەپرسم بە هەڵە نەهاتووین؟ ئێرە ئۆکراینای هێرش بۆ کراوە؟\nلە سنوور دوورتر و لە شاری کیێف نزیکتر دەبینەوە. خاڵە پشکنینەکان زیاتر دەردەکەون و چەند جار رێگەیان پێ گۆڕین. دوو رۆژ پێشتر، نزیک رێگە سەرەکییەکان بۆردوومان کرابوون و هێشتا مەترسیی بۆردوومان بەردەوامە. ئەو رێگەیانە هەڵدەبژێرین، کە بە نێو گوند و شارە بچوکەکان تێدەپەڕن. دوور لە سەنگەرە سەربازییەکان، ژیانی خەڵک ئاساییتر دەردەکەوێت. ژنانی بەتەمەن وەک کولتووری هەمیشەییان بە پاسکیلەکانیانەوە بە نێو کۆڵانەکاندا هاتووچۆ دەکەن. بەشێکیان بەرهەمە خۆماڵییەکانیان لایە و بۆ فرۆشتن دەیبەن، لای ئەوان ژیان بەردەوامە، تەنانەت وەک ئەوەی هیچ رووی نەدابێت.\nئەم گوڵانە بۆ رۆنی پیشەسازی بەکاردێن و چەند مانگێکی دیکە وەرزی پێگەیشتنیانە. وێنەکە 7-5-2022 نزیک شاری دێنیپرۆ گیراوە. دڵنیا رەحمان - رووداو\nلە رۆژی 30-4-2022 کاژێر 08:00ـی بەیانی دەستمان بە گەڕان بە نێو شاری کیێڤ و گوندەکانی دەوروبەریدا کرد. لێرەوە بۆم دەرکەوت چۆن ئۆکراینا بە سەر هەشت ناوچەدا دابەش بووە.\n24-2-2022 هێزەکانی رووسیا هێرشیان کردە سەر خاکی ئۆکراینا. زۆربەی شار و گوندەکانی باکوور، بەشێک لە باکووری رۆژئاوا، باشوور، باشووری رۆژهەڵات، رۆژهەڵات و باکووری رۆژهەڵات لە ماوەی سێ رۆژدا لەلایەن هێزەکانی رووسیا گەمارۆدران. ناوەندی ئۆکراینا نزیک لە شاری دینیپرۆ و بەشی رۆژئاوا بەرەو سنووری پۆڵەندا بووە شوێنک بۆ مانەوە و دەربازبوونی خەڵک بەرەو وڵاتانی دراوسێ.\nهێزەکانی رووسیا 30-4-2022 زۆربەی گوند و ناوچەکانی باکوور و باکووری رۆژئاوای ئۆکراینایان بە وێرانکارییەکی زۆر بەجێهێشت. ئێستا لە کیێڤی پایتەخت دۆخەکە ئارام بووە. خەڵک سەردانی مارکێت و بازاڕ دەکەن و بەکاری رۆژانەی خۆیانەوە سەرقاڵن. سەنگەر و سەربازەکان لەسەر هەموو رێگەکان هەن و ئامادەکاری بۆ بەرگریکردن لە هەر هێرشێک کراوە. شەوان زیاتر دەنگی زەنگی ئاگادارکردنەوە دەبیسترێت، بەتایبەتی پاش کاژێر 10:00ـی شەو، کە ئەوکات هاتووچۆ قەدەخەیە.\nلە هەر ناوچەیەک کێشەیەک هەیە. لە گوندێک خواردن و ئاو دەستناکەوێت، لە گوندێکی دیکە کارەبا و گاز و ئینتەرنێت. بەشێک لە گوندەکان وەک خۆیان ماونەتەوە و هێزەکانی رووسیا هیچ شوێنێکیان بۆردوومان نەکردووە، بەڵام زۆرجار لەکاتی سەرخۆشبوونیان، لە هەندێ ناوچە دەسترێژیان کردووەتە سەر ژنان، منداڵان و پیاوان، دۆخی دەروونی خەڵکەکە باش نییە.\nیەکەم سەردانمان دوای کیێڤ بۆ شاری بووچا بوو. بووچا بە دووری 20 کیلۆمەتر دەکەوێتە باکووری شاری کیێڤ. ئەو شارەی کە لە کۆتاییەکانی مانگی ئاداری 2022 وێنەی تەرمی سەدان کەس، کە لەسەر شەقامەکان کەوتبوون بڵاو کرایەوە. بووچا بەسەر دوو بەرەدا دابەش بووە. لایەکی بەتەواوی وێران کراوە، خانووەکان رووخاون، سووتێنراون، جامەکان شکێنراون و کێبڵی کارەبا بڕاوە. زۆربەی خەڵک هەر لە رۆژی یەکەمەوە لەگەڵ هاتنی هێزەکانی رووسیا شارەکەیان بەجێهێشتبوو، ئێستا کەم کەم دەگەڕێنەوە و بە بینینی ئەو دیمەنانە تاساون و بەدیار خانووە رووخاوەکانەوە دانیشتوون. بەپێی ئاماری شارەوانی بووچا، هەزار و 187باڵەخانە وێران بوون، لەژێر داروپەردووی خانووە رووخاوەکان هێشتا تەرم دەدۆزرێنەوە و تاوەکو 5-5-2022، 413 تەرمیان دۆزیوەتەوە.\nلە بەشەکەی دیکەی شاری بووچا خانووەکان وەکو خۆیان ماونەتەوە. دەستی هێزەکانی رووسیایان پێنەگەیشتووە و رووبەڕووبوونەوەیەک لەگەڵ هێزەکانی ئۆکراینا رووینەداوە. ژیان لەوێ ئاسایی دەردەکەوێت. 11 گوندی سەر بە ئەم شارە بۆردوومان کراون و زیانی زۆریان بەرکەوتووە. رۆژانە خەڵک سەردانی ئەم گوندانە دەکەن و لەگەڵ خانووە رووخاوەکان و پاشماوەی تانک و مووشەکەکان وێنە دەگرن، تا لەبیر نەکەن چی روویداوە.\nخۆشەویستی بۆ نیشتمان\nلە شارۆچکەی برۆدیانکاین، کە نزیکە لە شاری بووچا. وەک زۆربەی ناوچەکانی دیکە ئێرەش بۆردوومان کراوە و لە هەموو شوێنێک بینای رووخاو دەبینرێت. لە دوورەوە ژنێکی بە تەمەنم لێ دیارە. دەستی لەسەر گۆچانەکەی داناوە، لەسەر کورسییەک دانیشتووە و چاوی لە خانووە رووخاوەکەی بەرامبەری بڕیوە، دەچمە لای، زۆر تاقەتی قسەکردنی نییە و دەڵێت ماندووم زۆر ماندوو! لوودمیلای تەمەن 85 ساڵ بە درێژایی هێرشی رووسیا ماڵەکەی جێنەهێشت و لە پەناگەیەک خۆی شاردبووەوە. دەڵێت: چۆن دڵم بێت ئەم خاکە و ماڵی خۆم چۆڵ بکەم بۆ کەسانی دیکە، ئێرە خاکی باب و باپیرانمە و من هەر لێرە دەمرم.\nژمارەی دانیشتووانی ئۆکراینا نزیکەی 44 ملیۆن کەس بووە و بە هۆی شەڕ تاوەکو ئێستا نزیکەی حەوت ملیۆن کەس ئاوارە بوون بۆ وڵاتانی ئەوروپا کە نزیکەی نیوەیان لە پۆڵەندان. چیرۆکی مانەوەی خەڵک لە نێو خانووەکانیان زۆرن. زۆربەیان یان لە پەناگەکانی جەنگی جیهانیی دووەم خۆیان حەشاردابوو، یان بەرەو ئەو شارانە رۆشتبوون کە شەڕی لێنەبوو. لە شاری زاپۆریژیا کە دەکەوێتە 230 کیلۆمەتری شاری ماریوپۆڵ، ئێستاش خەڵک لە ترسی هێرشی مووشەکی رووسیا شەوانە لەنێو تاریکیدا رۆژدەکەنەوە و تەنیا رووناکییەک بیبینن، رووناکی خۆرە. بۆ بەتەمەنەکان ئەم دۆخە وەکو ئەزموونی دووبارەبوونەوەی جەنگی جیهانی دووەمە و بۆ گەنجان پاراستنی نیشتمانە. لێرە ئینگلیزی زمانی یەکەم نییە و بەشێکی زۆر کەم لە خەڵک دەیزانن و پەرەپێدانی بەرهەمی ناوخۆیی گرنگترین بژارەی بەردەمیانە.\nلوودمیلای تەمەن 85 ساڵ لە شارۆچکەی برۆدیانکا چاوی لە خانووە رووخاوەکەی بڕیوە. وێنە دڵنیا رەحمان. 2-5-2022\nبەردەوامیی شەڕ و کاریگەرییەکانی\nزیاتر لە سێ مانگە لە شەڕی رووسیا و ئۆکراینا تێدەپەڕێت. بەدرێژایی 13 رۆژ مانەوەم لە ئۆکراینا و رووماڵی شەڕ، ئەوەی بۆم دەرکەوت راهاتنی خەڵکە لەگەڵ ئەو دۆخەی تێی کەوتوون. دۆخێک کە زۆربەی لێکدانەوە سیاسییەکان بەرەو شەڕێک دەیبەن، هاوشێوەی ئەوەی لە سووریا روویدا و خەڵکانێک کە بەسەر سێ بەرەدا دابەش کراون.\nبەرەی یەکەم لەگەڵ حکومەتی خۆیانن و هەموو هێز و توانایان بۆ بەرگری لەو ناوچانەی کە شەڕ تێیدا بەردەوامە خستووەتە گەڕ. پیاوان لە بەرەی شەڕدان و ژنان و منداڵان بە کەمترین پێداویستی هەوڵی مانەوە لە ژیان دەدەن. بەرەی دووەم بە ئاشکرا لایەنگری رووسیا دەکەن، بەتایبەتی بەشێک لەو خەڵکانەی، کە لە ناوچەکانی هەرێمی دۆنباس دەژین. بەرەی سێیەم، یان ناوەڕاست، ئەو کەسانەن کە بە جۆرێک دڵنەوایی خۆیان دەدەنەوە و ئامادەکاری بۆ خۆگونجاندنیان لەگەڵ واقیعی ژیان لە ئەگەری مانەوەی هێزەکانی رووسیا دەکەن. بۆ نموونە کاتێک لە باکوور و باکووری رۆژاوای ئۆکراینا بۆچوونی خەڵکم لەسەر هێرشەکانی رووسیا وەردەگرت، ئەوان هێزەکانی رووسیایان بەسەر دوو بەرەدا دابەش کردووە، بەرەی باش و بەرەی خراپ. خەڵک دەڵێن ئەو هێزانەی بە رەچەڵەک خەڵکی رووسیان باشن و کەمتر خەڵکیان ئازار داوە، ئەوانەی خەڵکی چیچانن، تاتار، داخستان و بوریاتین، لە وێرانی و دەستدرێژییەکان رۆڵی زیاتریان هەبووە.\nئەوەی ئاشکرایە ئەم شەڕە رەنگە لە رووی بەردەوامی و تێکچوونی قەوارەی ناوخۆیی لە شەڕی سووریا بچێت، بەڵام لەرووی کاریگەرییەوە زۆر بەرفراوانتر لە ناوچەی جوگرافیایی خۆیەوە دەبێت. جیا لە زیانە ئەمنی و سەربازییەکان، کە لە ماوەی شەڕدا بەر هەردوو وڵات کەوتووە، وڵاتانی دراوسێیش خۆیانیان بۆ ئەگەری هەر هێرشێک ئامادە کردووە، ئاسایشی خۆراکی جیهان تێکچووە و لە زۆربەی وڵاتان نرخی خۆراک و سووتەمەنی لە نێوان 10% بۆ 100% بەرز بووەتەوە.\nرووسیا و ئۆکراینا بە هەردووکیانەوە 30%ـی هەناردەکردنی گەنم و 80%ـی رۆنی گوڵەبەڕۆژەی جیهان دابین دەکەن. بەردەوامیی ئەم شەڕە کاریگەری لەسەر ئاسایشی خۆراکی هەموو جیهان و بەتایبەتی رۆژهەڵاتی ناوەڕاست داناوە و بەهۆی گۆڕانی کەشوهەوا، مەترسی زیادبوونی وشکەساڵی و کەمبوونی خۆراک لە جیهاندا هەیە و لە هاوین و پاییزی داهاتوو کاریگەرییەکان زیاتر دەردەکەون.\nئەوەی روونە شەڕ بەم زووانە کۆتایی نایێت، چونکە پووتین نایەوێت بەبێ دەستکەوت ئۆکراینا چۆڵ بکات. هێزەکانی رووسیا لە باکوور و باکووری رۆژئاوا دوای مانگێک ناچار بە کشانەوە کران، بەڵام ئێستا باڵیان کشاوەتە سەر باشوور و رۆژهەڵاتی ئۆکراینا و دەیانەوێت لاپەڕەیەکی نوێ لە مێژووی دەستکەوتەکانی رووسیا بنووسنەوە. لاپەڕەیەک کە بۆ پووتینی تەمەن 70 ساڵ بردنەوەی شەڕ دەبێتە دەستپێکی گەڕانەوە بۆ شکۆی سەردەمی یەکێتی سۆڤیەت. لە بەرامبەردا بۆ زێلینسکی تەمەن 44 ساڵ، کە سێ ساڵی سەرۆککۆماریەتی خۆی تێپەڕاندووە و پێش دەستپێکی شەڕ بە کەیسی گەندەڵی تۆمەتبار کرابوو، بە بەرگریکردن لە وڵاتەکەی لە ماوەی ئەم سێ مانگەدا، متمانەی زۆرینەی خەڵکی بەدەستهێناوە و بوون بە سەرۆککۆمار لە خولی دووەمدا ئاسانتر دەبینێت.\nدوو خەونی گەورە بۆ دوو سەرکردە، کە لەگەڵ هاتنی وڵاتە زلهێزەکان بۆ گۆڕەپانی ئەم شەڕە بە گەمارۆدانی رووسیا و پاڵپشتی ماددی و سەربازی ئۆکراینا ئاراستەی کۆتاییهاتنی شەڕ و دەستکەوتەکەیان بۆ توانای بەرگریکردنی هەر دوو وڵات بەجێهێشتووە، بەڵام لەنێو خەونی ئەواندا و ململانێی زلهێزەکان لەسەر بەرژەوەندییەکانیاندا، ئەوەی دەبێتە سووتوی شەڕەکە خەڵکی سڤیل و ئایندەی نەوەیەکە کە خەونی جیای لەو سەرۆک و سیاسییانە هەیە.


بیسەوادەیل سەدرەم نوو\nکەنعان موڕاد/ دیارە هەڵمەتەیل سڕین بیسەوادی لەناو کۆمەڵگایلە بایەتە وەردەوام بوود، چوینکە تا ئەوەنە نەوەیگ هووکارەی خوەنستن ونووسین بوون، نەوەیگ تر شیوەی نوویگ لە نووسین پەیا کەێد.\nباوجی بیسەوادی تەنیا لە خوەنستن و نووسین نییە، چوینکە رەسین لە واتەی قسەیل وەگەرد سەردەمەیلە هەمیشە هالە ئاڵشتبوین، و شایەت سنووریگ ئەرا نووەوبوین شیوەی قسەیل وزانیارەیلە نییە، وەگەرد ئەوەیش سنووەیگ ئەرا بیسەوادی نییە.\nئەرا نزیکەی هەشتا ساڵ وەرجە ئیسە، ک سەردەم باوگ باپیرەیل ئی نەوەی ئیسە بوی، تەنیا یەکیگ لە سەد کەس خاوەن سەواد بوی، وهەر کەسیگ لەو سەردەمە سەوادیگ بیاشتاد، بوێادە زانای گەورەیگ لە چەو مەردمەیل ئەو سەردەمە، و بی گومان، هەرچەنی وەرەو کۆنەتر لەو سەردەمە بنووڕیمن، بیسەوادەیلەیش فرەترەو بوون. وەگەرد ئەوەیش، فرە لە بنەمایل رەسینەوە، ئەو تاکە خوەنەوارەیلە دانانەسەی ک وەچەو بیسەوداەیل ئەو سەردەمەیلە جوور زانایل گەپیگ بوین، و مەرج نییە ک ئەوانە هەر زانایش بوون.\nئەگەر ئیمەی تەمەنەیل پەنجا ساڵان ئەوبان ئی سەردەمە، خاس گووش لە قسەیل ئی نەوەی نووە بیەیمن، بایەتە لە قسەیل فەریگ لەلیان بپرسیمن، تا لەلیان بڕەسیمنەو، ک ئەو قسەیلەگ لەناو بەڕنامە و بازیەیل گەنجەیل وەکار تیارن، جوور چشت بیگانەیگە وەگورەی هویر وهویرمانمان.\nرووژیگ گووش لە دوو گەنج گردم، باس باوەتیگ کەن لەناونی برادەرەیلیان، و چەن قسەیگ وەکار هاوردن، ناچار بویم لەلیان بپرسم.\nو بایەت بوی ئی قسەیلە شیەو بکەم: (کەمپڕ، بووت، لووت، نووک ..) تا بزانم یانە چە ئویشن، تا زانستم ئی قسەیلە لە بازی پۆپجی وەکار تیارن، وکەم کەم بوینە قسەیل رووژانەیان، ک هەنای وتن: ئی کابرا (بووتە) واتە ئی کابرا هیچ دەسەڵاتیگ راسی نەیرێد، و هەنای یەکیگیان وت من (کەمپڕ) کردمە، زانستم گوایە ئویشێد: من کوڵە لەلی گردمە، و هەر لەیوا قسەیلیان وەگورەی ئەو بازیە وەکار تیارن و خاسیش لەیەکەو رەسنەو، و ئیمەی بیسەواد جوور کەڕو ڵاڵ هیچیگ لەلیان نێزانیمن.\nهەڵبەت ئەوەگ ئیسە ئی باوەتە خوەنێدەو، پرسیار کەێد، ئایا ئی باوەتە چ پەیوەندییگ وە سەواد و بیسەوادی دیرێد؟\nئەگەر سەواد خوەی توانای خوەنستن ونووسینە، خو، بایەتە وەرجە خوەنستن و نووسین لە قسەیلە بڕەسێدو.\nوەگەرد ئەوەیش؛ ئیمە لە سەردەم قەڵەم و قاقەز هاتیمنەسە سەردەوم کیبۆرد ولابتۆپ و مۆبایل، و وەڕاسەوی، هیمان بیسەوادی لە پڕۆگرامەیل کیبۆرد ووورد وئیکسڵ فرە باوە، وهەڵمەت سڕین بیسەوادی خوازێد.\nلە بیسەوادەیل ئی سەردەمە، هەمیش ئەوانە گرێدەو ک لە چینەیل مۆسیقا و شیوەکاری نێڕەسنەو، هەرچەن گووش لە مۆسیقا گرن، و لەناو پێشەنگایل شیوەکاری یەک یەک نووڕنە تابڵۆیلە، وئەوەیش رەسێدە ئەو چینەیل هونەری هەکاتی چینەیل تەکنۆڵۆژی ک بوینەسە گرنگی زاڵیگ ئەرا نەوەیل ئی سەردەمە.


لە پارێزگایەكی هەرێم ناو تۆماركردن بۆ ڕەخساندنی هەلی كار دەستی پێكرد – تۆڕی میدیایی خەڵک\nلە پارێزگایەكی هەرێم ناو تۆماركردن بۆ ڕەخساندنی هەلی كار دەستی پێكرد\n2019/05/03 - 9:20 AM\nقائیمقامی هەڵەبجە ئاشكرای دەكات، كە تیمێكی گەڕۆك دەست بە نووسینی ناوی هاووڵاتیان دەكات بۆ ڕەخساندنی هەلی كار و دەشڵێت: “وەزارەتی كار بە هاوكاری ڕێكخراوی gizی ئەڵمانی هەلی كار ڕادەگەیەنێت”.\nنوخشە ناسیح، قائیمقامی هەڵەبجە لە هەژماری خۆی لە فەیسبووك ئاماژەی بەوەكردووە، ئاگاداری دانیشتووانی ناو شاری هەڵەبجە دەكەینەوە ڕۆژی یەك شەمە و دوو شەممە (٥ و ٦/ ٥/ ٢٠١٩) كاتژمێر (١٠)ی سەرلەبەیانی تاكو ٢:٣٠ی پاش نیوەرۆ تیمێكی گەڕۆكی وەزارەتی كار و كاروباری كۆمەڵایەتی حكومەتی ھەرێمی كوردستان بە ھاوكاری ڕێكخراوی (giz) ئەڵمانی دێنە پارێزگاكە بۆ تۆمار كردنی ناوی بێكاران.\nڕاشیگەیاندووە، ئەوانەی لە نێوان (١٨ ساڵ بۆ ٦٠ ساڵ) لە دەرچووی زانكۆ و پەیمانگا و گشت چینەكانی تر بەهەردوو ڕەگەزی نێر و مێ دەتوانن ناویان تۆمار بكەن بەمەبەستی ڕەخساندنی ھەلی كار و ناونووسین بۆ خولی ڕاهێنان لە داھاتوودا.\nئاشكراشی كردووە، تیمەكە لە گەراجی بەرامبەر بینای سەرۆكایەتی شارەوانی هەڵەبجە دادەنیشن و هاووڵاتیان پێویستیان بە ناسنامەی باری كەسێتی دەبێت.\nوەك قائیمقامی هەڵەبجە دەڵێت: “بۆ زانیاری زیاتر پەیوەندی بكرێت بە ژمارە تەلەفۆنی (٠٧٧٢١٤٣٥٠٥٠) كاك دیار و پەیوەندییەكانیش تاكو كاتژمێر 10ی شەو وەڵام دەدرێتەوە”.\nپارێزگای هەڵەبجەهەلی كار\nلە ڕۆژهەڵاتی كوردستان چوار ژن و پیاو خۆیان كوشت\nوەزیری دارایی هەرێم: زیاتر لە ملیارێك دۆلار قەرزمان داوەتەوە\nوێنە.. لە هەڵەبجە و شارەزوور و سەید سادق تەكبیرات كرا\nكۆمەڵێك چالاكی مەدەنی؛ خۆكوشتنی كاوە سەلمێنەری باری ژیانی تاڵی مووچەخۆران و بێ باكی بەرپرسانە\nحكومەتی ناوەند، هەڵەبجە وەك نۆزدەهەمین پارێزگا هەژمار دەكات\nچوار فەرمانگەی كارتی نیشتمانی لە سلێمانی و هەڵەبجە دەكرێنەوە\nبەوێنە و ڤیدیۆ؛ ڕەنگی ئاوی زەڵم گۆڕاوە و گەشتوگوزار ڕوونكردنەوە دەدات\n2020/08/05 - 3:15 PM\nنرخی نەوت لە مامەڵەكانی ئەمڕۆ چوار شەممەدا، بەڕێژەی نزیكەی 4% ڕووی لە بەرزبوونەوە كرد و بەرزترین ئاستی لە مانگی ئاداری ڕابردووەوە تۆماركرد.\nبەپێی زانیارییەكانی پێگەی (بلۆمبێرگ)، گرێبەستە دواخراوەكانی نەوتی خۆرئاوای تكساس بەرمیلی بۆ 43.40 دۆلار و بە بەڕێژەی 3.98% ڕووی لە بەرزبوونەوە كردووە.\nلە هەمان كاتدا گرێبەستی فرۆشتنی بەرمیلێك نەوتی برێنت بۆ 46.10 دۆلار بەرزبۆوە و بەراورد بە نرخی پێشووی بەڕێژەی 3.76% ڕووی لە بەرزبوونەوە كردووە.\nبەرزبوونەوەی نرخی نەوت دوای بڵاوبوونەوەی زانیارییەكان بوو كە ئاماژەیان بە دابەزینی زۆری عەمباری نەوتی ئەمریكایی كرد، وێڕای ئەوەی مەترسی بڵاوبوونەوەی ڤایرۆسی كۆرۆنا و زیادبوونی ژمارەی تووشبوانیش لەئارایە كە كاریگەرییان لەسەر كەمكردنەوەی داواكاریی لەسەر نەوت هەیە.\n2020/08/05 - 10:20 AM\nبۆ یەكەمجارە نرخی زێڕ ژمارەیەكی پێوانەیی تۆمار كرد و گەیشتە بەرزترین ئاست.\nشەوی ڕابردوو نرخی یەك ئۆنسی زێڕ دوو هەزار دۆلاری تێپەڕاند بەو پێیەش بەرزترین ئاستی تۆماركردووە بەشێوەیەك تاكو ئێستا ئەو نرخەی بەخۆیەوە نەبینیوە، بەپێی زانیارییەكانیش، ئەمڕۆ چوار شەممەش نرخی یەك مسقاڵ زێڕی عەیار 21 لە هەرێمی كوردستان گەیشتە 355 هەزار دینار.\nنرخی مسقاڵێك زێر لە بازاڕەكانی هەرێمی كوردستان بۆ ئەمڕۆ چوار شەممە بەم شێوەیەیە”یەك مسقاڵ زێڕی عەیار 18 بە 302 هەزار دینار، یەك مسقاڵ زێڕی عەیار21 بە 355 هەزار دینار، یەك مسقاڵ زێڕی عەیار 22 بە 369 هەزار دینار، یەك مسقاڵ زێڕی عەیار 24یش بە 402 هەزار دینار.


ئیبراهیم عەلیزادە:موخالفەت و ناكۆكی لە كوردستان ئێران لەگەڵ “قیادەی موقەت” پێشینەێكی مێژووی هەبوو – زاگرۆس پۆست\nماڵەوە / سیاسی / ئیبراهیم عەلیزادە:موخالفەت و ناكۆكی لە كوردستان ئێران لەگەڵ “قیادەی موقەت” پێشینەێكی مێژووی هەبوو\nئیبراهیم عەلیزادە:موخالفەت و ناكۆكی لە كوردستان ئێران لەگەڵ “قیادەی موقەت” پێشینەێكی مێژووی هەبوو\nچوار شه‌ممه 18 شوبات 2015\tسیاسی, کوردستان, هەواڵ 269 جار خوێنراوه‌ته‌وه\nئیبراهیم عەلیزادە لە كاردانەوە بە قسەكانی سەلاحی موهتەدی، رەتیكردەوە مادەی هەشتی داخوازییە هەشت مادەییەكەی سالی 1357ی شاری مەهاباد پیشنیاری كاك فوادی مستەفا سولتانی بی‌و دەلێت:”من وەكوو كەسێك كە ئەوكات ئەندامی سەركردایەتی كۆمەڵە بووم، لە كاك فوئاد و لە كەسی تریشم نەبیستووە كە كاك فوئاد ئەو خاڵەی پێشنیار كردبێ.\nعەلیزادە دەلیت:”زۆربەی ئەو كەسانەی كە لەم بارەوە قسەیان كردووە، پێش ئەوەی كە مەبەستییان روونكردنەوەی روداوێكی مێژویی بووبێت، مەبەستیان رەچاوكردنی مەسلەحەتی ئەمرۆێ خۆیانە و پەیوەندی بە مێژوو وە نییە”.\nدەقی دیمانەكەی عەلیزادە كە لە سایتی “ئاشتی” دا بڵاو بۆتەوە لێرە بخویێنەوە:\nلە چەند سالی رابردوودا بابەتیكی تاریخی لە دانوستانی نیوان حكومەتی تازە پیكهاتوی كوماری ئیسلامی و نیونەرایەتی هیزە كوردیكانی روژهەلات لە لایەن كومەلیك كەسایەتی سیاسی لیكدانەوەی بو كراوە و خەلكی تیدا تاوانبار كراوە و كومەلیك بوچونی جوراوجور رو لە رای گشتی خەلكی كوردوستان بلاو بوتەوە ، لە ئەو جیگەی را كە ئەو بابەتە كومەلیك پرسیاری ساز كردووە ، مالپەری ئاشتی بو رونكردنەوە زیاتر و تیشك خستنە سەر خالە هەستیارەكانی ئەو بەسەرهاتە كومەلیك وت و ویژی لە گەل كەسایەتیە سیاسی و ئاگادار لە ئەو میژوویە شروڤە كردووە كە بو دەستپیكی ئەو زنجیرە وت و ویژە میوانداری ریزدار ئیبراهیمی عەلیزادە سكرتیری كومەلە و كەسایەتی دیاری روژهەلاتی كوردوستانمان كردووە .\nئەو كوبونەوەی كە لە مالی میرزا رەحیمی خەرازی لە مەهاباد بەریوەچووە لە نیوان كێوكێدابووە و ئەو هیزانەی كوردی كە لە ئەو كوبونەوە بەشدار بوون بە چ ئیتیكیتیك بەشداری ئەو كوبونەوە بوون ؟\nئیبراهیمی عەلیزادە : ئەو كۆبونەوەیە پەیوەندی هەبوو بە سەفەرێكی بەپەلەی هەیئەتێك لەڵایەن دەوڵەتی كاتی بازرگانەوە بۆ مەهەباد. هەیئەتەكە رۆژی ٢٩ی مانگی رێبەندانی ١٣٥٧ گەیشتبووە شاری مەهەباد. بەڵام ئەو هەیئەتە بۆچی بەرەو مەهەباد رێكەوتبوو؟ ئەوە پەیوەندی هەبوو بە  بارودوخێكی تایبەت كەدوای رووخانی رژیمی شا و راپەرینی ٢٢ی رێبەندان پیكهاتبوو.\nرۆژی ٢٢ی رێبەندان فەرماندەكانی ئەرتەشی شا لەتاران دوای كۆبونەوەێك بەیانێكیان دەركرد. لەو بەیانەدا، ئەرتەش بێلایەنی خۆی راگەیاندبوو. لەوەڵام دا خومەینیش لەپەیامێكدا فەرمانیدا كە پادگانەكانی ئەرتەش دەبێ پارێزراو بن و داوای لەخەڵك كرد لەهێرش بۆ سەر ئەو دامەزراوانە خۆ بپاریزن. ئەو فەرمانەی خومەینی لەتاران و لەزۆربەی شۆینەكانی ئێران پەیرەوی لێنەكراو خەڵكی راپەریو كە لەئەرتەشی شا داغدار بوون، پەڵاماریان بردە سەر پادگانەكان و ئەو پەڵامارە لە٢٢ی رێبەندانەوە بۆ ماوەی زیاتر لە١٠ رۆژ درێژەی هەبوو. ئەوە لەكاتێكدا بوو كە دەوڵەتی كاتی موهەندیس بازرگانیش بە فەرمانی خومەینی دامەزرا بوو.\nفەرماندەی پادگانەكانی كوردستان لەڵایەن دەوڵەتی كاتی بازرگانەوە فەرمانیان پێ گەیشتبوو كە موقاومەت بكەن و رێگا نەدەن سیلاح و موهیمات بكەوێتە دەست خەڵك. یەكێك لەوانە پادگانی مەهاباد بوو. دوای ٢٢ی رێبەندان، لەپادگانەوە تەقەیان لە خەڵك كردوو ٢٠ كەس لەخەڵكی راپەریوی شار لەم جەریانەدا گیانیان بەخت كرد. موقاومەتی پادگانەكان بەرانبەر بە خەڵكی راپەریو لە شۆینی دیكەی وەكوو شاری سنەیش هەربەم شیوەیە بوو. ئەوكات لەشاری سنە كۆمیتەی سەربە “سەفدەری” (نوینەری خومەینی لەكوردستان) لەناوشاری سنە بنكەو بارەكای چەكداری پیكەوەنابوو. و لەناوشاریشەوە بە پشتیوانی لەپادگان تەحریكاتی دەكرد.\nبەكورتی هەموو نیشانەكان وایان دەردەخست كە كەش و هەوای كوردستان بە ئاقارێكی دیكەی جێاواز له كەش و هەوای تاران و شۆینەكانی تردا دەروات. رۆژی ٢٩ی رێبەندانی ساڵی ١٣٥٧ هەیئەتێك لەڵایەن دەوڵەتی كاتی بازرگانەوە بۆ چارەسەركردنی ئەو “ئالوزیانە”رووی كردبووە شاری مەهەباد. ئەو هەیئەتە میوانی مالی ماموستا شیخ عیزەدین دەبن. بە ئیبتكاری ماموستا بەپەلە خەبەر دەنێردرێت بۆ ئەوەی نوینەرانێك لەڵایەن شورای شارەكانی كوردستانەوە بێنە مەهەباد. بەهۆی ئەوە كە هەیئەتەكە بەپەلە دەبوایەبگەرێنەوە بۆ تاران ، ئەو نوینەرانەی كە تا كاتی دانیشتنەكەی رۆژی ٣٠ی رێبەندان دەگەنە مەهەباد، هەر ئەوان بەشداری كۆبونەوەكە دەبن. لەو كۆبونەوەیەدا بوو كە داخۆازییەكانی فەوری خەڵكی كورد لەدەوڵەتی كاتی لە ٨ خاڵدا فورمولە كراو درا بە هەیئەتەكە. نوینەرانی بەشدار بوو، نەك وەكوو نوینەری ئەم حیزب و ئەوحیزب، بەڵكوو بەسیفەتی نوینەرایەتی جەماوەری خەڵكی شارەكانی كوردستان لە كۆبونەوەكەدا بەشدار بوون. بۆ نموونە ئەو كات سەركردایەتی كۆمەڵە، كە من یەكێك لە ئەندامانی بووم مەجالی ئەوەمان نەبوو كە هیچ كۆبونەوەیك بكەین و پلاتفورم یان خاڵەكانی جیگای سرنجی خۆمان وەكوو داخوازی خەڵكی كوردستان دەست نیشان بكەین. كاك فوئاد وەكوو نوینەری شورای شاری مەریوان لەو كۆبوونەوەیەدا بەشدار بوو. بەڵام تا كاتی كۆبونەوەكە لەجنوبی كوردستانەوە هەر ئەو توانیبوو بگاتە مەهەباد. ئەوەندەی لەبیرمەو دواجار لە كاك فوئادم بیستووە، بەشدار بووان بریتی بوون لە: ماموستا شیخ عیزەدین حوسینی، فوئاد موستەفا سولتانی، سەننار مامەدی، سەلاح موهتدی، غەنی بلوریان و عبدالرحمن قاسملو. هەر ئەو كات خەڵكێكی زۆریش لە راهرەوەكانی مالی میرزا رەحیم و لە دەرەوە كۆببونەوه و بەهۆی جەنجالی و زۆربوونی جەماوەرەكە تەنیا ئەو چەند كەسە مەجالی بەشداربونیان بۆ رەخسا.\nمادەی هەشتی بەیانییە و داخوازی نوینەرانی كوردوستان لە لایەن كیوە و چلون هاتوتە ناو ئەو داخوازیانە و چ تەئسیریكی لە سەر كولیەت موزوعەكە دانا ؟ئیبراهیمی عەلیزادە: لەم پەیوەندییەدا پیویستە ئاماژە بەچەند خاڵێكی گرنگ بكرێت:\nیەكەم، زۆربەی ئەو كەسانەی كە لەم بارەوە قسەیان كردووە، پێش ئەوەی كە مەبەستییان روونكردنەوەی روداوێكی مێژویی بووبێت، مەبەستیان رەچاوكردنی مەسلەحتی ئەمرۆێ خۆیانە و پەیوەندی بە مێژوەو نییە. لەوانەیە بەرژەوەندی ئەورویان واهەلبگرێت كە رووداوەكەی ئەوكات به دڵخوازی خۆیان بگەرێننەوە.\nدووهەم: موخالفەت و ناكۆكی لە كوردستان ئێران لەگەڵ “قیادەی موقەت” پێشینەێكی مێژووی هەبوو. هەرلە رووداوەكانی بزوتنەوەی چەكداری ساڵی ١٣٤٧ی كوردستانی ئێرانەو بگرە هەتا شكستی ١٩٧٥ی كوردستانی عێراق و روداوەكانی ١٩٧٨ لە كوردستانی عێراق. لەرۆژانی پێش ڕاپەرینیشدا “قیادەی موقەت” لەسنورەكانی كوردستانی ئێران بەچاوپووشی ئەرتەشی شا جموجۆلیان هەبوو. هەربۆیە نەفسی هاتنەگوڕی ئەو خاڵە لەبڕیارنامەكەی ٣٠ی رێبەندانی شاری مەهەباددا خۆی لە خۆیدا بێ زەمینە نەبوو.\nسێهەم: لەراستیدا ناوەرۆكی ئەو مادەیە واتە مادەی ٨ لەئاستی باقی مادەكانی بریارنامەكەدا نەبوو. ئەوەندەی خاڵەكانی دیكەی بریارنامەكە گرێنگی نەبوو كەبەرەو رووی دەوڵەتی تازە بەدەسەڵات گەیشتوو بكرێتەوە. كیشەیەك كەلەو بابەتەوە هەبوو دەبوایە وەكوو كێشەیەكی ناوخۆی كوردستان چاوی لێكرا باو رێگاچارەی بۆ دۆزرابایەوه. ئێستا كە چاو لە رابردوو دەكەین دەتوانین ئەو قەزاوەتە بكەین كە هێنانی ئەو مادەیە سەربەخۆ لە ناوەرۆكەی، لەم بریارنامەیەدا پێویست نەبووە.\nچوارهەم: ئەوەیكە ئەو مادەیە لەڵایەن كیەوە هاتووتە گۆڕێ من وەكوو كەسێك كە ئەوكات ئەندامی سەركردایەتی كۆمەڵە بووم، لە كاك فوئاد و لە كەسی تریشم نەبیستووە كە كاك فوئاد ئەو خاڵەی پێشنیار كردبێ. نەك هەر ئەوخاڵە، بۆ باقی خاڵەكانی دیكەش كومیتەی ناوەندی ئەو كاتی كۆمەڵە مەجالی كۆبونەوەو فورمولە كردنی وەها بریارنامەیەكی نەبوو. سەرەرای ئەمە، كاك فوئاد لاوێكی سیاسی بوو لەناو كۆمەڵێك كونەكاری سیاسی و ئەوكات و ماموستا شیخ عیزەدین لەكوبونەوەكەدا. كاك فوئاد هێشتا لەناوەندەكانی سیاسی كوردستانیشدا ئەوجورەی كە لە مانگەكانی دواتر ناسراو و توانایەكانی ئاشكرا بوو، نەناسرابوو. جگە لەوانە كۆمەڵە خۆی ٤ رۆژ بوو هەلسۆرانی ئاشكرای خۆی راگەیاندبوو. لەوەها كاتێكدا لەناو كوبونەوەیەكدا، وەها لاوێكی سیاسی گویا پێشنیارێك دەكات كە بەخیرایی لەڵایەن سیاسیە كونەكارەكانی ناو كوبونەوەكه، وەكوو ئەوەی كه كورد كوتەنی” دوو هەنگیان لە كونێك دا دۆزیبێتەوه” وەردەگیرێ. یەكیان بە خەتی خۆی دەینوسێ و یەكی دیكەیان بە خەتی خۆی پاكنویسی دەكات و یەكی دیكەیان بە پێشنیارێكی تەكمیلی ئاوبەندی دەكات. بەراستی ئەوە لەگەڵ چ مەنتقێك دێتەوە؟ مەنتقی سیاسی و عەقلی پێمان دەڵێت ناتوانێت وا بۆبێت. ئێمە پیویستیمان بە هیچ “پاكانەیەك” بۆ خۆمان لەم بابەتەوە نییە بەڵام پیویستە مێژوو راستگۆیانە بنوسریتەوە. من ناڵێم كاك فوئاد ئەو مادەیەی پێشنیار كردووە یان نەیكردووە بەڵام دەتوانم بڵێم كە بە پێی مەنتیق و بەپێی شەواهید، دەبێ كەسانێكی دیكە بەرژەوەندییان لە هینانە گۆڕێ ئەو مادەیەدا بوبێت.\nپینجه م، هەر له مانگی رەشەمەی ئەم ساڵه دا و چەندڕۆژ دواتری، دوابەدوای رووداوەكانی شاری سنه دا هەیئەتێكی دەوڵەت دێتەشاری سنەوە لەوێ جارێكی دیكە داخوازیەكانی خەڵكی كورد لە هەشت مادە دا فورموله دەكرێ و دەدرێ بە هەیئەتی دەوڵەت. سەركردایەتی ئەوكاتی كۆمەڵە لە ئامادەكردنی ئەو داخوازیانەدا دەوری سەرەكی هەبوو. بە پێی مەنتیق ئەگەر لە مه هاباد پیشنیاری ئەم خاڵە لە لایەن كاك فوئادە وە بوه، دەبوایە لە هەشت مادەی شاری سنەش داهاتبا كه نەهاتبوو.\nئەو میژویە كە بەشیكی زوور لە ئەو كەسانەی كە دروستیان كردووە ، هەر ئیستی لە ژیاندان لە بوچی ئاوەها لیكدانەوە جیاوازی بو دەكری ؟\nئیبراهیمی عەلیزادە: بەداخەوە بەشی زۆری ئەندامانی ئەم كوبونەوەیە ئێستا لەژیاندا نەماون هەربۆیە هەلسەنگاندن و گەراندنەوەی بەپێی بەرژەوەندی ئەمرۆ كارێكی ئاسانترە. كەسانێكیش كە لە سەر زاری ئەم و ئەو رووداوەكە دەگەرێنەوە هەر مەبەستییان بەرژەوەندی ئەمرویانەو قوتبنمای حەرەكەتی خۆیان بەرەو دەسەڵات نیشانە دەكەن.


ئەلعیزر بن یەهودا ئەو مرۆڤێ زمانەک مرى ساخکرى. – خەدەنگ\nئەلعیزر بن یەهودا د سالا ١٨٧٧ د دەما شەرێ ئوسمانى و رووسیان دا, دەما کو ئوسمانى تێک دچن و وەلاتێ بالکان دکەڤت بن سەروەریا رووسیان دا, پشتى ڤى شەرى ئەلعیزر بن یەهودا دکەڤت دەردێ بێ وەلاتى و بێ زمانیێ. نەچار دبت ژ وەلاتێ رووسیا دەربکەڤت و دچت ل پاریسێ نشتەجهـ دبت. ژ بۆ ساخکرنا زمانێ عبرى دکەڤت ناڤ رێکخستنا زمانى دا د گەل کەسێن یەهودى. لێ بەلێ یەهودى پشتگریا وى ناکن و فکرا وى یا مرۆڤەک دین قەلەم ددن. ئەلعیزر بن یەهودا دەست ژ هزرا خوە بەرنادت و ل سەر خەباتا خوە یا زمانى بەردەوام دبت و ل پاریسێ ب ژنەکێ را دزەجت.\nپشتى کو دزەوجت, د گەل هەڤژینا خوە بریارێ ددت بزڤرت وەلاتێ باب و کالا ل ئیسرائیلێ دەست ب ژیانەک نووى دکت. هزرا خوە یا ڤەژاندنا زمانێ عبرى بۆ هەڤژینا خوە ژى دبێژت و داخازا هاریکاریا وێ دکت. هەڤژینا وى داخازیا وى پەسەند دکت و ب هەڤرا کار و خەباتێن زمانى دکن و ل بەراهیی هەڤژینا خوە فێرى زمانێ عبرى دکت. پشتى دەمەکێ ب زارۆک دکەڤن, بن یەهودا ژ زمانێ عبرى پێڤە ب چ زمانێن دى د گەل وان نائاخڤت و ئەو ژى بەس فێرى زمانێ عبرى دبن. هەر وەسان بزافێ دکت کەسێن دەورۆبەرێ خوە ژى فێرى ڤی زمانى بکتن. پشتى هینگێ ئەلعیزر بن یەهودا دەست ب وەشانا ڕۆژنامەیەکێ دکت و ب وى زمانى بابەتان بەلاڤە دکت. ڕۆژ ب ڕۆژ خواندەڤانێن وێ ڕۆژنامێ بەرەڤ زێدەبوونێ ڤە دچن و پاشى قوتابخانەیەکێ ژى ڤەدکت و ب ڤى رەنگى زمانێ عبرى ژ مرنێ رزگار دکت و د هەمان دەم دا هزرا دەولەتەک سەربەخوە دکن. ژ بەر کو ب رێکا زمانى وان شیا جداخازیەکێ چێبکن و نها ژى ئەو زمان زندى مایە و بوویە زمانێ فەرمى یێ دەولەتێ.\nمیرزا رۆنى, تەڤناچاند و زمان, وەشانێن ژ&ژ, ئامەد, ٢٠١٧.\nمۆز خوداوەندێ هونەرى


ئا/ زانا ئەحمد قادر\nماسولکە ئەو ئەندامە گرنگەیە کەبەشێکی زۆر لەجەستەی مرۆڤ پێکدێنێ بە دروستکردنی کاریگەری جیاواز لەزۆر روانگەوە لەتواناو چالاکیەکانی جەستەدا پشکی شێری بەردەکەوێت.\nلەجەستەی مرۆڤێکی تەندروستدا ٦٥٦ ماسولکە ھەیە. لەکاتێکدا ئەو رێژە ماسولکەیە نزیکی ٤٠%ی کۆی قەوارەی جەستەی نێرینەیەکی مامناوەند پێکدێنێ، ھەمان رێژە تەنھا نزیکی ٢٣% کۆی قەوارەی جەستەی مێینەیەکی مامناوەندە.\nدیارە ئەم جیاوازیەش لەنێوان ئەو دوو رەگەزەدا کاریگەری گەورەی لەسەر رادەی ھێزو توانای بەگەڕخستنی ماسولکەکان ھەیە.\nپسپۆڕەکانی ئەو بوارە پێیانوایە توانای ماسولکەی نێرینەیەکی مامناوەند بەڕێژەی ٣٥% لەتوانای مێینەیەکی مامناوەند زیاترە.\nبەدەر لەبونی ئەو ٦٥٦ ماسولکەیە لەجەستەی مرۆڤدا، ھەموو ئەندامەکانی دیکە تەنانەت دەمارو بۆری خوێنیش تاڕادەیەکی زۆر لەماسولکە پێکدێن.\nدیارە بەگەڕخستی ماسولکە لەلایەن مێشکەوە لەبەشی CORTEXدا بەڕێوەدەچێت. سەرەتا لەو بەشەی مێشکەوە فەرمانێک لەڕێی دڕکەپەتکەوەو پاشان ئەو دەمارانەی لەنێوان بڕبڕەکانی پشتەوە وەک لقی درەختێک لەدڕکەپەتک جیادەبنەوە، دەگوێزرێتەوە بۆ ئەو بەشەی جەستە کەبڕیارە بەمەبەستی جوڵەو دروستکردنی ھێز بخرێتەگەڕ.\nبێگومان بونی ھەماھەنگیەکی زۆرباش لەنێوان مێشک و دڕکەپەتک و دەمارو ماسولکەدا زامنی بەگەڕخستنی ماسولکەیە بەئاست و شێوازی خوازراو. بەداخەوە بونی ئەو ھەماھەنگیە (KOORDINATION) ھێندە ساناو بێمەرج نیە، بەڵکو لەژێر کاریگەری زۆر فاکتەری دەرەکی و ناوەکیدایە.\nنەشتەرگەری، فاکتەری تەمەن، کێش، دەرونی، دەوروبەرو ژینگە، پێکدادان و برینداربون، ھەوکردن، کەمی جوڵەو نەکردنی وەرزش، تێکچونی سوڕی خوێن و خۆراکی ماسولکە، جەڵتەی مێشک و چەندەھا جۆری دیکە لەنەخۆشیەکانی مێشک و دەمار، لەو فاکتەرە سەرەکیانەن کەھەماھەنگی و ڕەوشی پێکەوە کارکردنی نێوان ماسولکەو دەمار تێکدەدەن.\nدروستکردنەوەی ئەو ھاوسەنگی و ھەماھەنگیە پێویستی بەچارەسەری فیزیایی و وەرزشی تایبەت و درێژخایەن ھەیە.\nپشتئەستور بەو ھەماھەنگیە ماسولکە تەنھا سیستەمی چالاکە بۆ بەگەڕخستن و جوڵاندنی جەستە بەگشتی.\nدیارە بەگەڕخستن و جوڵاندنی ئێسک و جومگەکان و تەواوی جەستەی مرۆڤ تەنھا ئەرک نیە کە ماسولکە لێی بەرپرسیارە، بەڵکو چەندەھا بەرپرسیارێتی دیکەی لەسەرشانە کەگرنگترینیان ئەمانەن:\nپێکەوە راگرتنی ئێسک و بڕبڕەو بەشەکانی دیکەی جەستە، پێدانی گەرمی بەجەستە، بەشداربون لەبەرزڕاگرتنی بەرگری سروشتی جەستە، چالاککردنی سوڕی خوێن و ھاوکاریکردنی دڵ لەو روانگەیەوە، دەستەبەرکرنی توانای دانیشتن و وەستان و ڕۆیشتن، پارێزگاری ھەموو جەستە بەگشتی و جومگەو بەستەرو ئێسقان،، بەتایبەتی لەکاتی کەوتن و پێکداداندا، ماسولکە توانای جوڵەمان پێدەبەخشێ و جوڵەش بەشێوەیەکی گشتی تاڕادەیەکی باش ئازارشکێنەو ھەروەھا دەبێتەھۆی رژاندنی ھۆرمۆنەکانی ئارام بەخش و بەختەوەری\nSEROTONIN و ENDORPHIN بەڕەچاوکردنی ئەو ئەرکانەی سەرەوەو چەندەھا ئەرکی دی ماسولکەو رۆڵی گەورەی لەچالاکیەکانی ژیانی رۆژانەماندا، لەجێی خۆیدایە کە بەدرێژایی تەمەن رۆژانە ماسولکەکانمان لەڕێی حەوانەوەی پێویست و جوڵەو بەھێزکردنەوە بەئامێری وەرزشی تایبەت لەگرژی و لاوازبون و پوکانەوەو برینداربون بپارێزین.\nپێویستە رەچاوی ئەو راستیەش بکەین کە لەھەلومەرجێکی ئاسایدا ھەر لەتەمەنی ٣٠ ساڵیەوە پرۆسەی پیربون و لاوازی و پوکانەوەی ماسولکە دەستپێدەکات کە بەگشتی زۆرجار دروستبونی ئازارو گرژی و لەدەستدانی توندوتۆڵی جومگەکانی لێدەکەوێتەوە، گەر وەرزش و جوڵە نەکەین بەھاوڕێی رۆژانە.\nلەڕاستیدا ئازارو گرژبونی ماسولکە ئاماژەیە بۆ لاوازی، ماندوکردنی جەستە، بەگیروەستانی جومگەو بڕبڕەکان، ھەندێکجار کەمی مادەی مەگنیسیۆم، کێشەی ھەناوی و پەستانی دەرونی و سترێسی زۆرو...ھتد\nماسولکەی بەھێزو بەژنێکی رێک و کێشی ئاسایی پێویستە خواست و ئامانجی ھەموان بێت، کە لەڕواڵەتی دەرەکیەوە مرۆڤێکی ھاوسەنگ و تەندروست و بەھێز نیشاندەدات، بێگومان ئەمەش کاریگەری کۆمەڵاتی پۆزەتیڤی دەبێت. بەپێچەوانەشەوە مرۆڤی لاوازو ناڕێک و خاوەن ماسولکەی پوکاوەو کێشی زۆر ھەمیشە نمونەی کەسێکی نەخۆش و جەستەی بەئازارو ناڕازی لەڕوی دەرونیەوە نیشانئەدات.\n3798 جار خوێندراوه‌ته‌وه\nمیزی خوێناوی ...\nجەڵتەی مێشک ( Apoplex)...\nھە وکردنی ریرەوی میز...\nقلیشی زمان (Fissure Tongue)\nپشکنینی بەدەستی خۆیی گونەکان – چۆن و بۆچی؟


مووسا باباخانی - ویکیپیدیا، ئینسایکڵۆپیدیای ئازاد\n٥ی ئابی ٢٠٢١\nڕفاندن لەلایەن چەند کەسی سەر بە حکوومەتی ئێران\n٧ی ئابی ٢٠٢١\nتیرۆرکردن لەلایەن چەند کەسی سەر بە حکوومەتی ئێران\nھۆتێلی گوڵی سلێمانی، ھەولێر\nمووسا باباخانی (لەدایکبووی ١٩٨١ لە کرماشان – مردووی ٢٠٢١ لە ھەولێر) سیاسەتوان و ئەندامی کۆمیتەی ناوەندیی حیزبی دێموکراتی کوردستان بوو، کە لە ساڵی ١٩٩٩ پەیوەندی بە ڕیزەکانی حیزبەکەوە کرد. تەرمی باباخانی لە ٧ی ئابی ٢٠٢١، لە ھۆتێلی گوڵی سلێمانی دۆزرایەوە.\nباباخانی لە ساڵی ١٩٨١دا لە شاری کرماشان، ڕۆژھەڵاتی کوردستان لەدایکبوو، ئەو لە ساڵی ١٩٩٩ و لە تەمەنی گەنجێتیدا پەیوەندی بە ڕیزەکانی حیزبی دێموکراتی کوردستانەوە کرد. ئەو لە کۆنگرەی ١٧ی حیزبی دێموکراتی کوردستاندا بە ئەندامی کۆمیتەی ناوەندیی ئەو حیزبە ھەڵبژێردرا.\nمووسا باباخانی لە ٥ی ئابی ٢٠٢١ەوە لەلایەن دوو کەسی سەر بە کۆماری ئیسلامیی ئێرانەوە ڕفێندرا و تەرمەکەی دوو ڕۆژ دوایە لە ٧ی ئابی ٢٠٢١دا لە ھۆتێلی گوڵی سلێمانی لە ھەولێر دۆزرایەوە و ھەروەھا جەستەی باباخانی شوێنەواری ئەشکەنجەی قورسی پێوەدیار بوو. تەرمی مووسا باباخانی لە ١٠ی ئابی ٢٠٢١ لە گۆڕستانی شەھیدانی حیزبی دێموکراتی کوردستان لە کۆیە بە خاک سپێردرا.\nزۆر یەک لە پارتە سیاسییەکانی کوردستان، وەکوو حیزبی شیوعی کوردستان، یەکێتیی دیمۆکراتیکی کوردستان، کۆمەڵەی زەحمەتکێشانی کوردستان، پارتی سۆسیالیستی کوردستان، حیزبی زەحمەتکێشانی کوردستان، ڕێکخراوەی خەباتی شۆڕشگێڕی کوردستان و حیزبی دێموکراتی کوردستانی ئێران سەرکۆنەی ئەو کارەساتەیان کرد.\n^ حیزبی دیموکراتی کوردستان کوژرانی بەرپرسێکیان لە ھەولێر ڕادەگەیێنێت. تۆڕی میدیاییی ڕووداو.\n^ حیزبی دیموکراتی کوردستان تیرۆرکردنی ئه‌ندامێکی کۆمیته‌ی ناوه‌ندیی حیزبه‌که‌ی ڕاگه‌یاند. کوردستان ٢٤.\n^ لە ھەولێر تەرمی مووسا باباخانی ئەندامی کۆمیتەی ناوەندیی حیزبی دیموکراتی کوردستان دۆزرایەوە. دەنگی ئەمریکا.\n^ ڕاگەیەندراوی حیزبی دێموکراتی کوردستان لەبارەی تێرۆری مووسا باباخانی، ئەندامی کۆمیتەی ناوەندیی حیزبەوە. کوردستان و کورد.\n^ ئاسایشی ھەولێر: ئەنجامی لێکۆڵینەوەکان لەسەر کوژرانی مووسا باباخانی ڕادەگەیێنین. تۆڕی میدیاییی ڕووداو.\n^ تەرمی مووسا باباخانی لە کۆیە بە خاک سپێردرا. تۆڕی میدیاییی ڕووداو.\n^ حیزبی شیوعی سەرکۆنەی کوشتنی مووسا باباخانی دەکات. تۆڕی میدیاییی ڕووداو.\n^ پەیامی ھاوخەمیی حیزب و لایەنە سیاسییەکان لەگەڵ حیزبی دێموکراتی کوردستان بۆ مەحکوومکردنی تیرۆری مووسا باباخانی. کوردستان و کورد.\nوەرگیراو لە «https://ckb.wikipedia.org/w/index.php?title=مووسا_باباخانی&oldid=868781»


نایمار پێنج باشترین یاریزان دیاری دەکات و کریستیانپۆ دووردەخاتەوە ! – تۆڕی میدیایی خەڵک\nنایمار پێنج باشترین یاریزان دیاری دەکات و کریستیانپۆ دووردەخاتەوە !\n2020/01/08 - 10:00 PM\nنایمار دا سیلڤای بەرازیلی ئەستێرەی یانەی پاریس سانت جێرمان، لەچاوپێکەوتنێکدا باشترین ئەو یاریزانانە دیاری دەکات کە هەڵگری ڕەگەزنامەی بەرازیلی نین و ناوی کریستیانۆی پورتوگالی دووردەخاتەوە.\nنایمار چاوپێکەوتنێک لەگەڵ پێگەی دیفێنسا سەنتڕاڵی ئیسپانی ئەنجام دەدات و لە یەکێک لە وەڵامەکانیدا ئاماژە بە بەرازیلیەکانی یانەی شاهانەی مەدرید دەکات و دەڵێت :” ڤینیسیۆز جونیۆر و ڕۆدریگۆ گوس دوو یاریزانی کوالیتی بەرزن، پێویستیان بە کاتی زیاترە بۆ خۆگونجاندنی باشتر و دڵنیام ئەزمون بەدەست دەهێنن، لە داهاتوودا بەرەوپێش دەچن و زۆر باشتر لەئێستا نمایشی توانا هونەرییەکانیان دەکەن”.\nهەروەها دەڵێت :” هەردوو یاریزانەکە خاوەنی خەسڵەتی ناوازەن، هیوادارم بەهەمان گڕوتینەوە بەردەوامبن و خۆیان نەدەن بەدەستەوە، ئاسان نییە لە یانەیەکی وەک ڕیاڵ مەدرید و بەرشلۆنە بگەیتە ترۆپکی توناکانت، بەڵام ئەوان هەنگاویان ناوە”.\nسەبارەت بەو یاریزانانەی کە لەژیانی وەرزشییدا خەونی بینیوە لەگەڵیاندا یاریی بکات، نایمار ڕایدەگەیەنێت :” یاریزانی گەورە زۆربوون خەونم بینیوە یارییان لەگەڵدا بکەم، لەنمونەی ڕۆماریۆ و ڕۆناڵدۆی دیاردە، هەروەها زینەدین زێدان و زلاتان ئیبراهیمۆڤیچ”.\nلەکۆتاییشدا باشترین ئەو یاریزانانە دیاری دەکات کە خاوەنی ڕەگەزنامەی بەرازیلی نین و دەڵێت :” لیۆ مێسی و لویس سوارێز و کیلیان مباپێ و پۆل پۆگبا و ئیدین هازارد”.\nدەربارەی باشترین یاریزانانی سەردەمی ڕابردووش لەوەڵامدا دەڵێت :” چاڤی هێرناندێز و فرانک لامپارد و ستیڤن جێرارد و داڤید بێکهام و تێری هێنری”.\nسەیر لەوەدایە نایمار لە نێو یاریزانەکاندا بەهیچ شێوەیەک ناوی کریستیانۆ ڕۆناڵدۆی پورتوگالی ناهێنێت، کە یەکێکە لە باشترینەکانی سەردەم و پەیوەندیەکی باش بەیەکەوە کۆیان دەکاتەوە.\nپاریس سانت جێرمانخولی ئیتاڵیاخولی فه‌ره‌نساکریستیانۆنایماریوڤانتۆس\n(ڤیدیۆ) ڕیاڵ مەدرید بە سێ گۆڵ لە ڤالێنسیای بردەوە یاریی کۆتایی سوپەری ئیسپانیا ئەنجام دەدەن


ژمارەیەک کۆنگرێسمانی ئەمریکا پشتیوانییان بۆ کوردستان راگەیاند 2017-11-01\nژماره‌يه‌ك كۆنگرێسمان و كه‌سايه‌تى سياسى ئه‌مريكا له واشنتن كۆنگره‌يه‌كى رۆژنامه‌وانيان ئه‌نجامدا و تێيدا پشتيوانى خۆيان بۆ سه‌ربه‌خۆيى كوردستان دووپاتكرده‌وه و ره‌خنه‌شيان له سياسه‌تى ده‌ره‌وه‌ى وڵاته‌كه‌يان گرت، كه پشتى له كورد كردووه و به به‌رچاوييه‌وه ئاڵاى حزبوڵڵا له‌سه‌ر تانكه‌كانى ئه‌مريكا ده‌شه‌كێته‌وه و به چه‌كى ئه‌مريكى په‌لامارى كوردستان ده‌ده‌ن و رايانگه‌ياند، سياسه‌تى ده‌ره‌وه‌ى ئه‌مريكا شكستيهێناوه.\nپوخته‌ى لێدوانى به‌شدارانى ئه‌و كۆنگره رۆژنامه‌وانييه\nكۆنگرێسمان رۆن دێ سانتس:\nئه‌و ره‌وشه‌ى درووستبووه، بووه‌ته هۆى ئه‌وه‌ى ئێران به ته‌واوى كۆنترۆڵى بارودۆخه‌كه بكات.\nله رابردوودا له عێراق له لايه‌ن ميليشيا شيعييه‌كانه‌وه به سه‌ركردايه‌تى قاسم سوله‌يمانى چه‌ندين زيان به‌ر هێزه ئه‌مريكاييه‌كان كه‌وت و له به‌رامبه‌ريشدا كورده‌كان له‌گه‌ڵ ئێمه وه‌ستان. به‌ڵام ميليشيا شيعييه‌كان كه ئێران پشتيوانيان ده‌كات، ده‌ستيان به خوێنى سه‌ربازه‌كانمان سووره و ئه‌مه ناكرێت رێگه به‌وه بده‌ين و پێويسته كۆنگرێس قسه‌ى خۆى هه‌بێت. ناكرێت له‌م كاته هه‌ستياره‌دا كورده هاوپه‌يمانه‌كانمان دوور بخه‌ينه‌وه.\nپسپۆڕى كاروبارى سه‌ربازى مايكڵ پريجێنت:\nسه‌رۆك تره‌مپ لێدوانه‌كانى له دژى ئێران توند بوون، به تايبه‌تى سوپاى پاسداران و فه‌يله‌قى قودس به سه‌ركردايه‌تى قاسم سوله‌يمانى، به‌ڵام دواى چه‌ند كاتژمێرێك بينيمان فه‌يله‌قى قودس و قاسم سوله‌يمانى له دژى هاوپه‌يمانه‌كانمان وه‌ستانه‌وه و هێرشيان ده‌ستپێكرد و ده‌زانين ئه‌وان هه‌ڕه‌شه ده‌كه‌ن و پێويستى ده‌كرد حكومه‌تى به‌غدا و ميليشياكان ئه‌و كاره ئه‌نجام نه‌ده‌ن، به‌ڵام حه‌شد و ميليشيا شيعييه‌كان پشتيوانى فه‌رمانى سه‌رۆك وه‌زيران نابن و راسته‌وخۆ له قاسم سوله‌يمانييه‌وه فه‌رمان وه‌رده‌گرن.\nمن وه‌ك سه‌ربازێكى پێشترى ئه‌مريكا شاره‌زايم له عێراق هه‌يه و ده‌زانم ئه‌و ميليشيايانه سه‌ره‌تا سه‌ر به وه‌زاره‌تى ناوخۆ بوون و كه‌سێكى وه‌ك ئه‌بو مه‌هدى موهه‌نديس هه‌يه كه تيرۆريسته و پاره و رۆڵى پێدراوه و ئه‌و رۆڵى هه‌يه له كاراكردنى حه‌شدى شه‌عبى و چه‌ك و تانكى ئه‌مريكى به‌كارده‌هێنن. ئه‌وان راهێنانيان وه‌رگرتووه و دزه‌يان كردووه‌ته ناو هێزه عێراقييه‌كان و ئه‌وانيش به‌رده‌وامن له‌و كاره و ئه‌وه‌ش سه‌رپێچييه بۆ رێككه‌وتنه‌كانمان له‌گه‌ڵ عێراق.\nئه‌گه‌ر له 2007ه‌وه تا ئێستا واته له سه‌رده‌مى جه‌نه‌راڵ پاتريۆسه‌وه كه زانيارى پوخت له‌به‌ر ده‌ست بوون، ده‌بوايه ئه‌و چه‌كانه نه‌كه‌ونه ده‌ست ئه‌وانه.\nئه‌فسه‌رى پێشووى سه‌ربازى ئه‌مريكى رۆبه‌رت باتلێت:\nمن يه‌كێكم له ئه‌فسه‌رانى خانه‌نشينى ئه‌مريكا و قوربانى كاريگه‌رييه‌كانى ئێرانم له عێراق و من چوار نه‌شته‌رگه‌ريم بۆ كراوه و ئێمه ده‌بێت رێز له به‌هاكانمان بگرين. به‌داخه‌وه وا ده‌رده‌كه‌وێت ئێمه پشتيى ئێران ده‌گرين، كه ئه‌وان ده‌ڵێن: مردن بۆ ئه‌مريكا.\nئێران به‌رده‌وامه له كوشتنى هاوپه‌يمانه‌كانمان كه كورده‌كانن. ده‌بێت ئێمه پشتيوانى هاوپه‌يمانه‌كانمان بكه‌ين.\nكۆنگرێسمان ترێنت فرانكس:\nهه‌موو وێنه‌كانمان بينى، كه ئاڵاى حزبوڵڵا له‌سه‌ر ئه‌و تانك و زرێپۆشانه هه‌ڵكراوه كه ئه‌مريكا به عێراقى داوه. سه‌رۆكى ئێستا هه‌ستێكى وردى هه‌يه و ده‌بێت له كاريگه‌رييه‌كان تێبگات و باسى له رێككه‌وتنى ناووكى كرد و خوازيارم ئه‌و گوێ له خواستى خۆى بگرێت، له‌وه‌ى پابه‌ندى هه‌ندێ نه‌ريتى ديپلۆماسى بێبنه‌ما بێت.\nواته ده‌بێت كاريگه‌رى ئێران له عێراق كه‌مبكاته‌وه. ئێران ئێستا له سه‌رده‌مى شۆڕشيانه‌وه پابه‌ند بوون به سياسه‌تى خۆيان كه ته‌واوى خه‌ڵكى جيهان ده‌كه‌نه ئامانج، به تايبه‌تى ئه‌وانه‌ى ناكۆكن له‌گه‌ڵيان.\nئێران ته‌واوى رۆژهه‌ڵاتى ناوه‌ڕاستى شلۆق كردووه و ناسه‌قامگيرى تێدا بڵاوكردووه‌ته‌وه و رۆژ له دواى رۆژيش ئه‌وان به‌هێزتر ده‌بن و داوا له ئه‌مريكا و سه‌رۆكه‌كه‌ى ده‌كه‌م كاربكه‌ن بۆ كه‌مكردنه‌وه‌ى كاريگه‌رييه‌كانى ئێران.\nئه‌مه ته‌نيا مردن نييه بۆ ئه‌مريكا، به‌ڵكو مردنه بۆ هه‌موو ئه‌وانه‌ى نايانه‌وێت له ژێر ده‌سه‌ڵاتيان بژيت.\nمه‌ترسى ئه‌وان رۆژ له دواى رۆژ زياتر ده‌بێت. هه‌ر تێچوويه‌كى هه‌بێت، پێويسته ئێمه رێگرى بكه‌ين، له‌وه‌ى ئێران ببێته خاوه‌نى چه‌كى ناووكى و مووشه‌كى دوورهاوێژ. هيوادارم سه‌رۆك گوێ له پێشنيازه‌كانمان بگرێت.\nئه‌لبێرت له ليژنه‌ى كاروبارى ده‌ره‌وه:\nئێران به‌رده‌وامه له هه‌وڵه‌كانى بۆ بڵاوكردنه‌وه‌ى ناسه‌قامگيرى و ئێمه ئێستا بيرمان دێته‌وه كه بۆچى پێويسته ئه‌مريكا له ته‌ك هاوپه‌يمانه به‌هێزه‌كانى بوه‌ستێت له‌و شه‌ڕه. كورد ئه‌وه‌يان پيشانداوه كه به‌هێز و جه‌ربه‌زه‌ن له شه‌ڕى دژى داعش و داكۆكيان له دۆزى ره‌واى خۆيان كردووه. نه‌ك ته‌نيا پاراستنى ماڵ و خێزانه‌كانى خۆيان به‌ڵكو له‌ته‌ك سه‌ربازه‌كانى ئێمه پێكهاته‌كانى ديكه و به‌رژه‌وه‌ندييه‌كانى ئێمه‌يان پاراستووه. هه‌روه‌ها ژيانى ئه‌مريكاييه‌كانيان پاراستووه.\nكورد بۆيه ده‌نگيان به سه‌ربه‌خۆيى دا، چونكه ميليشيا و كاريگه‌رى ئێران له دژى ئێران ده‌وه‌ستنه‌وه. كورده‌كان له زۆر ناوچه‌كان رووبه‌ڕووى هه‌ڵاتن و چۆڵكردنى ناوچه‌كانيان بوونه‌ته‌وه. هه‌روه‌ها له‌وانه‌يه ئه‌وان هه‌ر له هه‌رێمى خۆيان بن، به‌ڵام له ماڵه‌كانيان نه‌ماونه‌ته‌وه. پێويسته ئه‌مريكا له ته‌ك كورد بوه‌ستێت چونكه له كاته هه‌ستياره‌كاندا ئه‌مريكا پشتى به‌وان ده‌به‌ست. ده‌بينين به هۆى كورده‌وه داعش تێكشكێنراوه. هه‌روه‌ها پێكهاته‌كانى ديكه‌ش له عێراق كارى باشيان كردووه له كۆتايهێنان به داعش، به‌ڵام ئێران كاريگه‌رى زياترى درووستكردووه له حكومه‌تى عێراق و په‌لى هاويشتووه، رێگه‌ى به عه‌بادى داوه به هه‌موو شێوه‌يه‌ك له به‌رژه‌وه‌ندى خۆى حكومه‌ت به‌كار بهێنێت.\nوه‌ك ده‌بينين قاسم سوله‌يمانى ئێستا فه‌رمانده‌يى كاريگه‌رييه‌كانى ئێران ده‌كات له عێراق و حزبوڵڵا و هاوشێوه‌كانى كاريگه‌رى زۆريان هه‌يه.\nوا ده‌رده‌كه‌وێت كه هه‌موو قوربانييه‌ك به ته‌واوى له‌ده‌ست چووبێت و نابێت رێگه بده‌ين ئێران ده‌ست به‌سه‌ر ته‌واوى پێكهاته‌كان و عێراقدا بگرێت. كورد رۆڵى كارايان هه‌بوو له دژى داعش.\nكاتى ئه‌وه‌ش هاتووه، كه ده‌بێت عه‌بادى خۆى له كاريگه‌رييه‌كانى ئێران رزگار بكات.\nجێى نيگه‌رانييه ئێمه‌ى سه‌ربازانى ئه‌مريكا قوربانيمان داوه، به‌ڵام چه‌كه‌كانمان كه‌وتووه‌ته ده‌ست ئێرانييه‌كان و ميليشياكانى. ئێستا ئێران ده‌ستى به‌سه‌ر هه‌موو شتێكدا گرتووه. ئه‌وه قاسم سوله‌يمانييه كه چه‌ك و راهێنانى ئێمه‌ى قۆستووه‌ته‌وه و سوودى لێوه‌رگرتووه. سه‌ير بكه‌ن هه‌ستى كورده‌كان ده‌بێت چۆن بێت، هێزه عێراقى و ئێرانييه‌كان به چه‌كى ئه‌مريكى رووبه‌ڕوويان ده‌بينه‌وه.\nئێمه راهێنانمان به هێزه عێراقييه‌كان كردووه و چه‌كمان پێداون. وه‌زاره‌تى ده‌ره‌وه شكستى هێناوه.\nكاريگه‌رييه‌كانى ئێران له عێراق ناوه‌ستن و په‌لده‌هاون بۆ ئيسرائيل و خۆرهه‌ڵاتى ناوه‌ڕاست و ئه‌وانيش دژى هاوپه‌يمانه‌كانى ئێمه‌ن.\nهاتووم بۆ ئه‌وه‌ى وه‌زاره‌تى ده‌ره‌وه‌ى ئه‌مريكا به خه‌به‌ر بێت و بڕواش ناكه‌م تره‌مپ ئاگادارى ورد بێت و پێشم وا نييه جه‌نه‌راڵ ماتيس و ئه‌وانى ديكه زانيارى ئه‌وه‌يان هه‌بێت بۆچى ئاڵاى حزبوڵڵا له‌سه‌ر تانك و زرێپۆشه‌كانمان ده‌شه‌كێته‌وه. سياسه‌تى وه‌زاره‌تى ده‌ره‌وه‌ى ئه‌مريكا شكستى هێناوه و كاتى ئه‌وه‌يه ئه‌مه راست بكرێته‌وه. من بۆ ئازادى عێراقييه‌كان تێكۆشاوم به‌ڵام هه‌رچيمان به‌ده‌ستهێناوه له‌ده‌ستمان چووه.


شار و مەترسیی یەكڕەنگی\nئەدەبی پۆلیسیی چییە (كریمیناڵ)؟\nچوارشەممە بێ خەونەکانی مەحبوبە\nگۆڕانكاریی سیاسی لە هەڵبژاردنی داهاتوودا؟\nبۆچی ناوی كوردی لەمنداڵەكانمان بنێین؟\nسۆشیال میدیا، میسلی بەڵای ناگاهان، عەینی ڕەحمەتی پەنهان\nپێگە و ماناكانی (ئاو) بەلای توركیاوە\nئەمریكا یان ئێران؟\nدووپشكیش سوودی خۆی هەیە\nدوو فەتوا یان كڵۆڵی ئەقڵ\nسیاسەت کلتور زانست نیو میدیا کۆمەڵ ئابوری هونەر\nشار لە پێناسە گشتییەكەیدا بریتییە لە شوێنێ نیشتەجێبوون و پێكەوەژیانی كۆمەڵێك مرۆڤ كە خاوەنی بیركردنەوە و دنیابینی جیاوازن، شار شوێنێكە بۆ گەشەسەندنی بیركردنەوە جیاوازەكان، واتە لە بنەڕەتدا دروستبوونی شار بەرهەمی فرەڕەنگی و جیاوازییە، هەركات گروپێك یان ڕەوتێك بیەوێت ئەم جیاوازی و فرەڕەنگییە لەناو ببات، پێكدادان و ناكۆكی دروست دەبێت، ئەمەش واتە لەناوبردنی پێكەوە ژیان و تێكدانی مانای ڕاسستەقینەی شار. جگە لە جیاوازی، ئازادی هەڵبژاردن سیمایەكی دیكەی شارە، مرۆڤی شارنشین پێویستە لەوە تێبگات كە هەركەسێك لە شاردا ئازادە كام ڕێگایە هەڵدەبژێرێت. لەبارەی ڕاستیشەوە گرنگە بزانێت ڕاستی بابەتێكی ڕێژەییە و هیچ كەسێك خاوەنی ڕاستی ڕەها نییە. سەرەڕای هەموو ئەمانە شار كاتێك دەكرێتەوە بە ڕووی جیهاندا، چەندین كەلتووری جیاواز دێتە ناوییەوە و گەشە دەكات.\nئەوانەی كە ناڕەزایی زۆریان دەربڕی لەسەر سەماكەی شەقامی سالمی شاری سلێمانی، دابەش دەبوون بۆ دوو گروپ، گروپێكیان بە بیانووی پێشێلكردنی كەلتووری كوردی ڕەخنەیان دەگرت، گوایە ئەمە لەگەڵ كەلتووری كوردیدا ناگونجێ. گروپەكەی دیكەش كە ئیخوانی و سەلەفی بوون، جگە لە پێشێلكردنی كەلتووری كوردی، وەك سووكایەتییەك بۆ ئایین و مانگی ڕەمەزان لە سەماكەیان ڕوانی و كاردانەوەیان بەرامبەری نیشان دا. من نازانم هەردوو گروپەكە مەبەستیان لە كەلتووری كوردی چی بوو، ئەگەر مەبەستیان لە داب و نەریت، شێوەی جلوبەرگ، ئاینداری بێت. حیجابی ئیخوانی، نیقاب و شەرواڵی كورت دەكەونە كوێی كەلتووری كوردییەوە؟ ئەگەر مەبەستیان لە ڕووتی و جلوبەرگ بێت، زۆر نا، تەنها پەنجا ساڵێك بگەڕێنەوە دواوە و سەیری جلوبەرگی ژنانی ئەم ناوچەیە بكەن. لەڕاستیدا شتێك كە شاراوە بوو لە پشت ناڕەزایی هەردوو گروپەكەوە ترسی كرانەوەیە بە ڕووی جیهاندا. بەڵام ترسی گروپی دووەم كە گروپێكی توندڕەوی ئایینییە لەوەش زیاتر بوو؛ ترسی پچڕانی مرۆڤ لە ئایین و هەیمەنەكەی، ترسی دووركەوتنەوەی گەنجان لە ئایینێك كە چەندین ساڵە وەك ئایینی زۆرینە دەسەڵاتێكی باڵای هەیە لە كۆمەڵگادا.\nبیركردنەوەی توندڕەو، یان ئەو بیركردنەوەیەی كە تەنها خۆی بە ڕاست دەزانێت و ئەوی تر بە ناڕاست، بیركردنەوەیەكە بە كەڵكی پێكەوەژیان و كۆمەڵگای مەدەنی نایەت. ئیدی ئەم بیركردنەوەیە ئایینی بێت یان نائایینی، جیاوازی نییە. بەڵام كاتێك بیركردنەوەی توندڕەو ئایینی بێت، مەترسییەكەی زیاترە لەسەر كۆمەڵگا و پێكەوە ژیان، بۆچی؟ چونكە ئەو بە ناوی خودا و پێغەمبەر و پیرزۆییەوە دەدوێت. زۆر جار خاوەنی ئەم بیركردنەوەیە لەوەش زیاتر دەڕوا و لە بری خودا بڕیار بەسەر خەڵكیدا دەدات، یان هەندێك كات دەقی ئاینەكەی خۆشی پێشێل دەكات، وەك ئەو نوێژەی بینیمان لە شوێنی سەماكە كرا، لەكاتێكدا بە پێی دەقی ئایینی نوێژ لەسەر ڕێگا و شوێنی هاتووچۆ دروست نییە. هەڵبەت بیركردنەوەی توندڕەوی ئایینی تەنها لەسەر بیركردنەوەی دەرەوەی ئایین مەترسی نییە، بەڵكو بۆ ئەوانەش دەبێتە مەترسی كە لە چوارچێوەی هەمان ئاییندان، بەڵام دیدێكی جیاوازییان بۆ ئایینداری هەیە. لێرەدا نموونەی ئەنسارولئیسلام دەهێنمەوە؛ كاتێك لە هەورامان بوون، مەترسییان تەنها لەسەر ئەو كەسانە نەبوو كە لە دەرەوەی ئایینن، بەڵكو بوونە مەترسی بۆ موسڵمانانی ئەو ناوچەیە، هەروەها مەزاری شێخەكانی تەریقەتی نەقشبەندیشیان هەڵدایەوە و بەشێك لە خانەقاكەیان تێكدا.\nهەندێك لەو كەسانەی تووڕە بوون بەرامبەر سەماكە، هەمان بیركردنەوەی توندڕەویان هەبوو، بەڵام هۆكاری تووڕەییەكەیان بەرامبەر سەماكە دەگەڕاندەوە بۆ ئەوەی كە لە ڕەمەزاندا كراوە. لەبەرئەوە وا تووڕە بوون، ئەمە جۆرێكە لە فریودانی خەڵك. چونكە ئەگەر ئێمە بگەڕێینەوە بۆ چەند ساڵ پێشتر؛ ماچەكەی كامەران و یانتین لە شوێنی پەیكەرە سووتاوەكەی پاركی ئازادی، شانۆیی گروپی ئەستێرەكانی كەلار، گۆرانییەكەی ماریا، چەندین كاری تر، بینیمان چ هەرایەكیان لەسەر نرایەوە، بە تایبەت لە لایەن ئیسلامییەكانەوە چەندین سووكایەتیان پێكرا. لەگەڵ ئەوەشدا ڕۆژانە سووكایەتی چەندین مەلا دەبینین بە جلوبەرگی ژنان، شیعر، گۆرانی و موزیك ... هتد. واتە لە بنەڕەتدا ئەم جۆرە بیركردنەوەیە كێشەی لەگەڵ دەنگ و ڕەنگی جیاوازی دەرەوەی ئایین هەیە، دەیەوێ هەموو شوێنێك بە بیركردنەوەی خۆی ڕەنگڕێژ بكات. سەدان مزگەوت لە شاردا هەیە، بەو هەموو فەزایە ڕازی نابێت، بەڵكو دەیەوێت بچووكترین فەزاش كە هەناسەیەكی جیاوازی تێدا بێت بكاتە ڕەنگی خۆی. وەك نوێژكردن لە شوێنی سەماكە.\nئەوە بڕاوەتەوە كە لە ئاینی ئیسلامدا گۆرانی و موزیك، سەما و هەڵپەڕكێ حەرامە، بەڵام كەسێك كە هەڵگری بیركردنەوەی ئیسلامییە و لە شاردا دەژی، زۆر گرنگە لەوە تێبگات بازنەی شار لە بازنەی شەرع زۆر فراوانترە، شار بە پێوەری حەرام و حەڵاڵ ناچێت بەڕێوە، شار وەك چۆن مزگەوتی تێدایە، بەهەمان شێوە كڵێسای تێدایە، مەیخانەی تێدایە، هۆڵی شانۆ، كۆنسێرتی موزیك، سینەما و كتێبی تێدایە. شار جەستەیەكە؛ پێكهاتووە لە ڕەنگی جیاواز، لە بری ئۆكسجین ئازادی هەڵدەمژێت. هەر ڕەوتێك بیەوێت شار بكاتە ڕەنگی خۆی و ئازادییەكەی داگیركات، دەیكوژێت.\nشۆڕشێكی مەزن بەڕێوەیە لە سعودیە!\nچۆن بەرهەم ساڵح، دەبێتەوە سەرۆك كۆمار؟\nهەڵبژاردن و هاوپەیمانی یەكێتی – گۆڕان\nوەهمی سەنگەرەكان (موبارەك و قەرەچەتانی)\nبۆچی بەرهەم ساڵح، دەبێتەوە سەرۆككۆمار؟\nپەیوەندی دەربارە ستاف ئەرشیف\nCopyright © 2019 Rwanga u Raxna by TeraTarget for Digital Intelligence and IT Innovations


ANF | ٨٢ ملیۆن تومانێ هامکاری وانکارە کەمدەرامەتەکانو نەوسوڎێ کریان\nساڵێ ویەردێ خێرۆمەندێ نەوسوڎیێ ٨٢ ملیۆن تومانێ هامکاری وانکارە کەمدەرامەتەکانو شارەکەیشان کەردەن.\nنەوسوڎە/ لهۆن/ هەورامان\nشه‌ممه, 15 May 2021, 13:37\nشارو نەوسوڎێ سەر بە هەرێمو هەورامانی یۆن جە ناوچە مەحرومەکانو ئێرانی و ڕژێمو ئا وڵاتەیە هیچ سەرمایەگوزاریێوی ئابوری و پیشەسازی و گەشتیاری ئاوەڎانیش چنە ئەنجام نەڎان. نەوسوڎە سەرەڕاو ئانەیە مەرزێوی میادەوڵەتیش هەن، بەڵام دەرامەتەکەش پەی خەڵکەکەیش نییەن و خێروبێرەکەش پەی خەڵکی تەریەن. وەرو ئانەیە بەشێوی فرە جە نەوسوڎیەکان جە هەژاری و کەمدەرامەتییەنە مژیوانێ کە پشکو شێری جە هەژاری و کەمدەرامەتییەکەی پەی مسیاران و وانکاران.\nپەی قەرەبووکەردەی ئانەیە ژمارێو خێرۆمەندێ شارەکەی دەسو هامکاریشان پەی وانکارەکان درێژ کەردەن. جە ئا چوارچوەنە ساڵێ ویەردێ خێرۆمەندێ نەوسوڎیێ ٨٢ ملیۆن تومانێ هامکاری وانکارە کەمدەرامەتەکانو شارەکەیشان کەردەن.\nخێروازێوی نەوسوڎی کە گەرەکش نەبێ نامێش وەڵابکریۆوە بە ئاژانسو فوڕات (ANF)یش وات: جە ٨٢ ملیۆن تومانەکەی ٢٥ ملیۆنێش دریان بە ئا وانکارێ و مسیارا کە تووشێ نەوەشی تالاسیمیای بیێنێ و تا جە ڕاشەوە چارەسەرێ بکریانێ.\nخێروازەکە ئاشکرش کەرد: هەژاری و نەداری بەشێوازێوی فرە دلێ وانکارە نۆسوڎیەکانە وەڵاوبییەنەوە و دەوڵەت پەی ڕووبەڕووبییەش کار و بەرنامە،و پلانش نییەن، هەر پەوکەی خێرۆمەندێ شارەکەی بە ئەرک و وەرپرسیاری وێشان مەزانان تا بە پاو توانای هامکاری پێشکەش بە وانکارەکان بکەرانێ.\nئا خێروازە نەوسوڎییە وازیارەن، خێرۆمەندێ نەوسوڎێ و هەورامانی زیاتەر هامکارێ خەڵکی هەژار و نەدارو نەوسوڎێ و هەورامانی ببانێ.


كڕینی كارەبا لە توركیا زۆر مەترسیدارە!\nوەزارەتی كارەبا ئاماژەی بۆ ئەوە كردووە كە بڕی (٢٠٠) مێگاوات كارەبا لە توركیا دەكڕن، لە كاتێكدا ئەم بڕیارە مەترسیدارە و دەبێت بوەستێندرێت.\nحكومەتی هەرێم، بۆ هەر كیلۆواتێك (٧) سەنتی لەسەر دەكەوێت، و هەر مێگاواتێكیش (١٠٠٠) كیلۆواتە، واتا حكومەتی هەرێم نزیكەی (٢٠٠،٠٠٠) دووسەد هەزار كیلۆوات دەكڕێت لە بەرامبەر (١٤،٠٠٠) چواردە هەزار دۆلار بۆ هەر كاتژمێرێك؛ ئەم بڕە دەكاتە (٣٣٦،٠٠٠) هەزار دۆلار لە ڕۆژێكدا و نزیكەی (١٢٠،٠٠٠،٠٠٠) سەد و بیست ملیۆن دۆلار لە ساڵێكدا. بۆ سێ ساڵ ئەم پارەیە دەكاتە نزیكەی (٣٦٥) ملیۆن دۆلار.\nكەواتە، حكومەتی هەرێم بۆ كڕینی كارەبا نزیكەی (٣٦٠) ملیۆن دۆلاری پێویستە، لە كاتێكدا دەتوانێت بەو بڕە پارەیە سێ هەنگاوی خۆماڵی بنێت و بەشێكی كێشەی كارەباشی پێ چارەسەر بكات.\nدووەم: دەتوانێت پاوەرپلانتێكی نوێ دروستبكات و لە ماوەی ٣-٤ ساڵ بڕی ٤٠٠-٥٠٠ مێگاوات كارەبا بەرهەمبهێنێت.\nسێیەم: یانیش دەتوانێت بە هەمان بڕ لە ڕێگەی گازی سروشتی هەمان بڕ و بگرە زیاتریش بەرهەم بهێنێت! كەواتە، هۆكاری كڕینی كارەبا لە توركیا چییە!\nلە كاتێكدا حكومەتی هەرێم لە ئێستادا توانای بەرهەمهێنانی وێستگە كارەباییەكانی نزیك بووەتەوە لە (٧٠٠٠) مێگاوات، و بە كۆی گشتی نزیكەی (٣٥٠٠-٣٨٠٠) مێگاوات بەرهەمدەهێنێت بە گوێرەی كات. لە هەمان كاتدا، كێشەی كارەبا بەردەوامە و دەكرێت بۆ كۆتایهێنان بەم كێشەیە سود لە وزە نوێبووەوەكان وەربگیرێت، بەڵام لە هەموو بارێك دەبێت كڕینی كارەبا لە توركیا ڕەتبكرێتەوە و ڕابگیرێت.\nئەمە هەنگاوێكی مەترسیدارە و زیانێكی گەورە بە حكومەتی هەرێم و هاووڵاتییان دەگەیێنێت و كێشەی كارەباش وەكو خۆی بە هەڵپەسێردراوی دەمێنێتەوە؛ ئەم هەنگاوە مەترسیدارە و پێویستە لەلایەن سەرۆكایەتی ئەنجومەنی وەزیرانەوە ڕابگیرێت.\nئەندامی لیژنەی وزە و سامانە سروشتییەكانی پەرلەمانی كوردستان


سەفەرەکانی پارس و کوردستان. نامەی ژمارە ٢٥، بەشی نۆهەم – Giareng\nلە 4 مارس , 2018\nڕۆژی دواتر لە کاتی پشوودان، ئەسپەکان بە جۆشەوە لاسک و ڕیشەی شتێکی خڕیان دەخوارد کە بۆنێکی تووندی لێدەهات و بنکەکەی تەقریبەن لەسەر زەوی بوو و هەموو بەیەکەوە تووشی هەستێکی سەیر بوون. مووی بەدەنیان ڕاست بۆوە و سەریان بە شێوەیەکی بێ ئیختیار و هاوئاهەنگ بەرز و نەوی دەکرد (وەک زکر کردن)، لە کاتێکدا کە چاویان لەشتێکەوە بڕیبوو. ئەم کارە تا ٢٠ کاتژمێر درێژەی کێشا، بۆی وەک هەمیشە بەدوامەوە بوو، بەڵام لەبەر ئەم سەرڕاوشاندنە بێزارکەرانە، کە هیچ ئیختیاری بەسەرەوە نەبوو، نەیدەتوانی ئەو شتە خۆشانە بخوا کە زۆری پێخۆش بوون و من هیوادار بووم ببنە هۆی وەستانی ئەم سەر ڕاوەشاندنانە، کە بۆم شتێکی ناخۆش بوو. پاش ئەم حاڵەتە هەردوو ئاژەڵەکە ئارەقەیەکی تووندیان کرد. ئاویان بەلەشیدا دەچۆڕاوە. سەرڕاوشاندنەکان وردە وردە ئارامتر بوونەوە و وپاشان کۆتاییان پێهات و دواتر هیچ ئاسەوارێکی لێ نەما جگە لەوەی کە گەروویان ئەستوور ببوو. هەردووکیان جۆیان لە توربێنەکەی دابوو، بەڵام لەخۆیان داماڵین تا لەم گیایە، کە شێوەیەک لە گیای بنکە پیوازییە بخۆن (ڕەنگبێ تاڵیشک بووبێ و.).\nچەند مایل پێش شارەکە دوو سوار تووشم بوون، بەڵام دوای ئەوەی کە هێندێک ئیسکۆرتیان کردم جێیان هێشتم، و بە ڕێگای دیکەدا ڕۆیشتن، لەناکاو خۆم لەسەر نشێوێکی دیتەوە کە بەسەر شار دا دەڕوانێ، نەوەک لەناو زیندوواندا بەڵکو لەناو مردووان. شارێکی مردووان کە نموونەکەیم هەرگیز نەبینیبوو. کاتژمێرێکی تەواو بەناویدا بە سواریی ڕۆیشتین بێ ئەوەی کە بگەینە سنوورەکەی. دەڵێن پەنجا هەزار کێل لەسەر تەختە بەردی سوور- بۆر لە نێوان گردەکە و دیواری شارەکە هەڵکەوتووە، تەنیا بەردی زبری بۆر کە لە چەند ئینچ تا چەدنین پێ بەرز بوون، ڕیز بە دوای ڕیز تا ئەو جێیەی چاو کاری دەکرد، دەڵێن ٣٠٠ هەزار کەس لێرە نێژراون. هیچ نیشانەیەکی “ژیان و نەمریی” دیار نییە. سەیر، خەمگین و بۆنی ناخۆش کە ئاکامی قەبری تەنکە، دیمەنی ئەم گۆڕستانە تەنیا بەژانە. کێلەکان تا دیواری شارەکە و تەنانەت تا ناو ماڵەکانیش درێژەیان هەیە، و شتێکی کە لێرە زۆر ئازارت دەدا دیمەنی کەلـلە سەر و ئێسکی مرۆڤە کە لە مەیدانێ کەوتوون و سەگان دەیانکرۆستنەوە.


«سیروسی گورجستانی» ماڵئاوایی لەژیان کرد - SAHAR KURDISH (Sorani)\nته‌مووز 02, 2020 14:22 Asia/Tehran\n«سیروسی گورجستانی» ھونەرمەندی بواری شانۆ و سینەما و تەلەفزیۆن ئەمڕۆ پێنج شەممە دوانزەھەمی پوشپەڕ لە تەمەنی ٧٦ ساڵاندا ماڵئاوایی لەژیان کرد.\nئەم ئەکتەرە ناودارەی ئێران کە لە شەوی ڕابردووەوە لە بەر نەخۆشیی دڵ لە نەخۆشخانەیەکی تاراندا خەوێندرا بوو، سەرلەبەیانیی ئەمڕۆ بەھۆی جەڵتەی دڵەوە ماڵئاوایی لەم جیھانە خاکییە کرد.\n«عەلی ئەکبەری مەحمود زادەی گورجستانی» بە ناسناوی ھونەریی «سیروسی گورجستانی» لە دایک بووی ٢٥ی ڕەشەمەی ساڵی ١٣٢٣ی بەندەری ئەنزەلی بوو. ناوبراو چالاکییەکانی خۆی لە بواری شانۆ لە ساڵی ١٣٤٩ دەست پێ کردو لە ساڵی ١٣٥٦ دا بەکاری نێو تەلەفزیۆنیشەوە خەریک بوو.\nچالاکیی سینەمایی ناوبراو بە ڕۆڵگێڕانی لە فیلیمی «ھاواری خەباتکار» لە ساڵی ١٣٥٨ دەستی پێ کراو بەرلە سەرکەوتنی شۆڕش لە دوو فیلیمی سینەمایی «بیست ساڵ چاوەڕوانی » و «فەرمانبەری دووسەرە»دا ڕۆڵی گێڕا بوو.\nلەو دراماگەلەی کە ئەم ھونەرمەندە ناودارەی ئێران ڕۆڵی تیادا گێڕاون دەتوانین ئاماژە بکەینە ھاوکارییەکانی لەگەڵ «ڕەزا عەتاران» لە درامای «تاوانبارەکە ھەڵات»و یان زنجیرەگەلێکی وەک «نیوه به نیوه» ، «حه‌وت سین»، «کڵاوی په‌هله‌وی»، «خۆش نشینەکان»، «شه‌هریار».\n«سیروسی گورجستانی» ھەروەھا لە زنجیڕەگەلێکی ئااینیی وەک «ئیمام عەلی» ش دا ڕۆڵی گێڕاوە.\nجێگای ئاماژەیە ئەم ھونەرمەندە ناودارەی بواری شانۆو سینەماو تەلەفزیۆنی ئێران لە ماوەی ساڵانی ڕابردوودا وەک بۆ خۆی دەیکوت بۆ ڕێزنان لە زمانی کوردی بەشداریی بەرنامەی «سەحەروبینەرانی» کەناڵی ئاسمانیی سەحەری کردو بە شێوەی ڕاستەوخۆ لەگەڵ بینەرانی کوردزمانی کەناڵەکەدا دوا.\nیادی بەخێرو ڕۆحی شاد.


ئێران تەرمی دەستگیرکراوان فرێدەداتە بەنداوەکان\nتەرمی کوڕێکی کورد دۆزرایەوە\n17.12.2019 11:54 AM\nتەرمی هاوڵاتییەکی خەڵکی مەریوان لە رۆژهەڵاتی کوردستان لەنزیک بەنداوێکی ناوچەکە دۆزرایەوە کە مانگێک لەمەوبەر لەلایەن هێزە ئەمنییەکانی ئێرانەوە دەستگیرکرابوو.\nڕۆژی یەکشەممە ١٥-١٢-٢٠١٩، تەرمی هاوڵاتیەکی کورد بەناوی "ئیرشاد ڕەحمانیان" کە لە خۆپیشاندانەکانی ئەمدواییەی مەریوان دەستگیرکرابوو، لە بەنداوی "گاڕان"ی ناوچەکە دۆزرایەوە.\nبەگوێرەی وتەی سەرچاوەیەکی ئاگادار؛ تەرمی ئیرشاد لە کاتێکدا دۆزراوەتەوە کە دەس و قاچی شکاوە و فیشەک بەر سەری کەوتووە.\nهەنگاو بۆ مافەکانی مرۆڤ لەوبارەیەوە بڵاویکردووەتەوە: ناوەندە ئەمنییەکانی ئێران هەڕەشەیان لە بنەماڵەی کوژراوەکە کردووە کە نابێت بە هیچ شێوەیەک هەواڵی کوژرانی میدیایی بێتەوە و دەبێت وەکوو خۆکوشتن لە قەڵەم بدرێت.\nپاش دەستپێکی خۆپیشاندانەکانی ئێران و ڕۆژهەڵاتی کوردستان لەبەرامبەر گرانکردنی نرخی بەنزین لە وڵاتەکەدا، بە هەزاران کەس دەستگیرکران و تا ئێستاش تەرمی چەند هاوڵاتییەکی کورد و ناوچەکانی دیکەی ئێران لە بەنداوەکان دۆزراونەتەوە پاش دەستگیرکردنیان.


مەکۆکانی چاوگ • بینینی بابەت - وەرگێران بۆ بڵاگێری وۆردپرێس!\nوەرگێران بۆ بڵاگێری وۆردپرێس!\nلە لایەن Sia » 06 ئەیلوول 2010 12:21 وەکو دەزانن. یەکێک لە هەرە بەناوبانگترین بڵاگێرەکانی جیهان wordpress.com ــە. ئەویش وەکو سەرچاوە پڕۆگرامۆکەی وۆردپرێس بەکاردەبات و لەگەڵ دەیان ڕووکاری بە خەسڵەت و بۆ کوردی شیاو. هەندێک خەسڵەتی تر وەکو ئەمانەی لای خوارەوە بە کورتی:*ڕاژەی بەردەوام بە درێژایی 5 ساڵ و پتر لە لایەن automattic.com ــەوە. کەهەمان پڕۆژەی وۆردپرێس ڕاژە دەکەن.*خێرایی و گونجاندن. لەماوەی کەمتر لە 5 خولەک دەبیتە خاوەنی وێبڵاگی خۆت.*پێوەکراو و ویجیتی زۆر و بەردەوام.*توانای گرێدانی بە دۆمەینی تایبەت و توانای هەموارکردنی هەموو خەسڵەتەکانی.ئەم ئامارە خۆی دەدوێت:The best of 305,154 bloggers, 409,142 new posts, 273,080 comments, & 75,502,807 words today on WordPress.com. ئێستا ئێمە لە پڕۆژەی wordpress.org وەکو پڕۆگرامۆکە تەواو بوین و بەهیوایەین هەمیشە نوێبکرێتەوە و بە زمانێکی دروست و ڕەوان پێشکەشتان بکرێت. ئێستا دەمانەوێت بڵاگێری بەشی کوردی ku.wordpress.com زیاتر وەربگێرین و تا ئەتوانین هەمووی بەکوردی بێت.پێویستە وەرگێرانی ئەم دوو پڕۆژەیەش تەواو بکەین:Twenty Ten کە ڕووکاری بنەڕەتی 2010 ی وۆردپرێسە، تاوەکو هەموو بڕگە بەکاربردووەکانی هەموو ڕووکارەکان ببنە کوردی. ئیتر لەمەودوا پێویستت بە وەرگێرانی ڕووکار نەبێت.http://translate.wordpress.org/projects ... kb/default" لەگەڵ Multisite http://translate.wordpress.org/projects ... kb/default" کێ ئارەزووی دەکات با بەشداربێت و ببێت بە خاوەنی وێبڵاگی خۆی و بەبێ گەڕاندنەوە بۆ هیچ دواکاریەک وەرگێرانەکان بکات.ئەوپەڕی ڕێزمان\nئامۆژگاری پێش دابینکردن و کڕین Fake server\nپەیامەکان: 2199بەشدارە لە: 30 کانونی دووەم 2009 16:00شوێن: Østjylland\nRe: وەرگێران بۆ بڵاگێری وۆردپرێس!\nلە لایەن jotyar » 15 ئەیلوول 2010 15:02 تکا ئەکەم هاوڕێیان بەشداری بکەن لە وەرگێرانی وەشانی وۆردپرێس ٣.١ تەنها چەند بڕگەیەکە لەم بەستەرانەی خوارەوەبۆ wordpress 3.1http://translate.wordpress.org/projects/wp/dev/ckb/defaultبۆ Twenty Tenhttp://translate.wordpress.org/projects/wp/dev/twentyten/ckb/defaultبۆ Multisitehttp://translate.wordpress.org/projects/wp/dev/ms/ckb/defaultسەرفراز بن jotyar\nپەیامەکان: 16بەشدارە لە: 07 کانونی دووەم 2009 13:21شوێن: كوردستان\nلە لایەن ayman_kurd » 16 ئەیلوول 2010 07:43 منیش به‌شداریم کرد له به کوردی کردنی multisite چه‌ندین ووشه و ڕسته‌م کرده کوردی..به‌ڵام من چۆن ئه‌م په‌ڕگه‌یه زمانه‌یه دابنێم له وۆردپرێسه‌که‌م ، من رایله به کاردێنم\nپەیامەکان: 6بەشدارە لە: 17 ئایار 2010 10:59\nلە لایەن Sia » 16 ئەیلوول 2010 12:29 لە ku.wordpress.org ـــەوە دایگرە و دەستەکانت خۆش.\nئەو بەکارهێنەرانەی لە مەکۆیەدان: Google [Bot] و 1 میوان


كۆچی عیراقییەكان – Knwe.org\nسەرەکی » وتار » ئیدریس جەبار » كۆچی عیراقییەكان\nهاوشێوەی تیرۆرە، بەر لەوەی بیر لە وشككردنی سەرچاوەی پارەداركردن و چارەسەری ئەمنی بۆ بنبڕكردنی بكرێتەوە، دەبێت بەدواداچوون و بنكۆڵكاریی بۆ هۆكارەكانی سەرهەڵدانی بكرێت.\nلە دوای ساڵانی نەوەدەکانی سەدەی رابردوو، كۆچكردن بۆ دەرەوەی وڵات وەك دیاردەیەكی ترسناك لە عیراقدا دەركەوت، كۆچكردنی عەقڵ و زانست و هێز و توانا و وزەی كاریی نیشتمان.\nلەگەڵ ئەوەی هۆكارە سەرەكییەكەی لە قۆناغی یەكەمدا بۆ لایەنە ئابورییەكە دەگەڕایەوە، بەڵام لەئێستادا هۆكارەكان زۆرن بۆ كۆچكردنی عیراقییەكان و رووكردنە وڵاتانی خۆرئاوا كە ماف و شكۆی مرۆڤیان تێدا پارێزراوە.\nئەوانەی بۆنی خاك و چوار وەرزە و گەرمای پڕوكێنەر و سەرما وشكەكەی نیشتمان جێدەهێڵن، ئاوڕ لە هۆكارەكانی ساتمەكردن و كەوتن و زامداربوون نادەنەوە، نیشتمان بۆ ئەوانە جێدەهێڵن كە خۆیان بە خاوەنی دەزانن و سامان و داهاتەكەی دەخۆن.\nداهاتی ساڵانەی عیراق كە نزیكەی 100 ملیار دۆلارە، جێگەی سەرسوڕمانە گەلەكەی نیشتمانیان جێدەهێڵن، لەمەش سەیرتر هەڵوێستی كاربەدەستان و فەرمانڕەواكانە كە لە كاتی خنكان یان رەقبوونەوە لە سەرمان، خەمخۆری دەردەبڕن، بەبێ ئەوەی پێداچوونەوەیەكی ورد بە سیاسەتەكانیاندا بكەن.\nچارەسەركردنی كێشەی كۆچكردن لە عیراق، بە خستنەگەڕی هێڵی ئاسمانی و هێنانەوەی هاووڵاتیان لە میسنكەوە چارەسەر نابێت، بە رێكەوتن لەگەڵ یەكێتی ئەوروپا و راگرتنی گەشتە راستەوخۆكان و قۆڵبەستكردنی قاچاخچییەكان بنبڕ نابێت، دەبێت نیشتمان بۆ هەموان بێت.\nلەبری دابەزاندنی بەهای خەرجیی دینار و زیادكردنی یەدەگی دراوی بیانی و تۆكمەكردنی ئابوری دەوڵەت، لەبری تەرخانكردنی بودجەیەكی گەورە بۆ بەرگری و كڕینی چەك و چۆڵ و تەقەمەنی، دابەشكردنی داهاتە بەسەر هاووڵاتیان و دەكرێت لەو رووەوە سود لە ئەزموونی وڵاتانی كەنداو وەربگیرێت.\nچارەسەركردنی بێكاریی و دۆزینەوەی هەلی ژیان بۆ تاك و خێزانەكان، چەسپاندنی سەقامگیریی و ئاسایش و پاراستنی شكۆی هاووڵاتیان، هێوركردنەوەی كێشمەكێش و ململانێیە سیاسییەكان، رێكەوتن لەسەر پرەنسیپی پێكەوەژیان و پشتكردنە بیركردنەوە بەرتەسك و خێڵەكییەكان، نەهێشتن یان كەمكردنەوەی گەندەڵی و مشتەخۆری و هتد.. بەر بە لێشاوی كۆچكردن و جێهێشتنی وڵات دەگرن.


ANF | دادگای بەلجیکا تیمی تیرۆری تورکی وەک بێتاوان لەقەڵەمدا\nدادگای بەلجیکا تیمی تیرۆری تورکی وەک بێتاوان لەقەڵەمدا\nلە بروکسەڵ لە دانیشتنی دادگاییکردنی تیمی تیرۆری تورک لە بەرانبەر بەڕێوەبەرانی کورددا، تیمە تیرۆرەکە وەک بێتاوان لەقەڵەمدرا. بەڕێوەبرانی کورد و پارێزەر جان فیرمۆنیش رایانگەیاند، بڕیارەکە سیاسیە.\nهه‌ینی, 13 May 2022, 22:18\nلە ساڵی ٢٠١٧دا هەوڵی تیرۆرکردنی زوبەیر ئایدار ئەندامی دەستەی بەڕێوەبەری کەجەکە و رەمزی کارتاڵ هاوسەرۆکی کۆنگرا گەل درابوو. دانیشتنی دادگاییکردنی تاوانباران بەڕێوەچوو.\nلە دانیشتنی ١١ی ئازاردا باسی ئەوەکرابوو کە بڕیارەکە لە ٢٢ی ئایاردا ئاشکرا دەکرێت. بەڵام دواتر راگەیەنرا کە بڕیارەکە بۆ ١٣ی ئایار دواخراوە.\nئایدار و کارتاڵ و پارێزەر جان فیرمۆن لە دانیشتنەکەدا ئامادە بوون. لە لایەنی بەرانبەریش بە تەنها پارێزەری تاوانبارێک ئامادە بوو.\nدادگا بڕیاری لەسەر ئەندامانی تیمی تیرۆری تورکدا. دادوەر رایگەیاند کە ئەو جدیبوون و راستی بەڵگەکان لە دۆسیەکەدا قبوڵ دەکات بەڵام بەڵگەکان بۆ تاوانبارکردنی بەش ناکات. دادوەر وتی، میت کە دەزگای هەواڵگری تورکە و دەزگایەکی دەوڵەتە نابێت وەک تیرۆر لەقەڵەمبدرێت. دادوەر هەر لە سەرەتادا دەیویست دۆسیەکە کۆتایی پێبهێنێت. لە بریاری دادوەردا رستەیەکی لێپرسینەوەی فەڕەنسا باسی لێوەکرا. پۆلیسی فەڕەنسا بە رستەیەک ئەندامانی گروپی تیرۆری وەک بێتاوان لەقەڵەمدا. دادگا ئەو رستەیەی وەک بناغە پیشاندا.\nفیرمۆن: هەم بەڵگەکان قبوڵکران و هەم گۆمان دروست بوون\nپارێزەر جان فیرمۆن بۆ ئاژانسەکەمان قسەی کرد و وتی، " بریارەکە رۆژی دووشەمە رادەستمان دەکرێت. هەموو ناوەڕۆکەکە نازانین، بە تەنها سەیری بیانوکانمان کردووە. دادگا قبوڵی کرد کە شتێک هەیە. بۆ نمونە تاوانباران لەنێوان خۆیاندا 'گۆمی خوێن' یان بەکارهێناوە. بەڵام دواتر لەسەر هەمان بەڵگە گۆمان دروستکران. دادوەر هەموو بەڵگەکانی لە دۆسیەکەدا بۆ ئەوەی بڵێت ' بەش ناکات' دەربڕی. هەموو لێپرسینەوەی فەڕەنسای بەکارهێنا. دادوەر وتی، ' پۆلیسی فەڕەنسا رایگەیاندووە، بەڵگەی پێویست نییە و ئەویش وایوتووە."\nبۆمبێک لە دەستی فەڕەنسادا: زەکەریا چەلیکبیلەک\nلە دۆسیەکەدا بەڵگە هەیە کە زەکەریا چەلیکبیلەک هەم بۆ میت و هەم بۆ هەواڵگری فەڕەنسا کاری کردووە. لە دۆسیەکەدا کۆبونەوەکانی سەر کۆمەڵکوژی پاریس هەیە کە لە ساڵی ٢٠١٣دا سێ ژنە شۆڕشگێری کورد شەهیدکران. بەپێی قسەکانی فیرمۆن ئەگەر فەڕەنسا قبوڵی بکات، ئەوە بە واتای بۆمبی ئەتۆمی دێت.\nدادگا بە شێوەیەکی سەرنجڕاکێس بەرگری لە میت کرد\nفیرمۆن باسی ئەوەی کرد کە هەندێک زانیاری لەبارەی میت هەیە و وتی، " دادوەر بە منی وت کە ئێمە نەمانوتووە ئەوان ئەندامی میتن. وتمان پەیوەندیان هەیە. ئەویش وتی، " ئێوە وتتان بۆ میت کاریان کردووە، میت لە رووی یاساییدا ناوەندێکی دەوڵەتە و نابێت وەک تیرۆریست ببینرێت. ئەگەر لەگەڵ میت کار دەکەن نابێت تیرۆریست بن. بڕیاری دادگا ئەوەیە کە ' چۆن خۆی رزگار دەکات'. ئەمە بڕیارێکی سیاسیە و بە عەقڵی دەوڵەت دراوە. بڕیارێکی یاسایی نییە. لە دۆسیەکی دیکەشدا هەمان قسەیان دەکرد. "\nئایدار: ئەنجامی پەیوەندی نێوان دەوڵەتانە\nزوبەیر ئایدار رایگەیاند، بەهۆی ئەنجامی پەیوەندی نێوان دەوڵەتاندا بڕیارێکی بەم شێوەیە دراوە و وتی، " دادوەر لە سەرەتادا نەیویست دانیشتن بەڕێوەبچێت. لە چوارچێوەی شەڕی ئوکراینا و پەیوەندی نێوان فەڕەنسا و ئوکراینادا بریارێکی سیاسی دراوە. بۆ ئەوەی رێگری لە قەیرانی نێودەوڵەتی بکەن، ئەم بڕیارەیاندا. ئێمە تانەی لێدەدەین.\nکارتاڵ: بڕیارەکە قبوڵ ناکرێت\nرەمزی کارتاڵ ناڕەزایی پیشاندا و وتی، " خۆی کێشە لێرەوە دەستپێدەکات. تاوانەکانی میت وەک هێرشی تیرۆریستی، ڕفاندنی مرۆڤ، ئەشکەنجە، تێکدەری، کوشتن و کۆمەڵکوی لە پاریس هەیە. بۆیەش بڕیارەکە سیاسیە و لە دادگایەکی باڵاتر سکاڵا تۆمار دەکەین.\nلەبارەی لێپرسینەوەی سەر هەوڵی تیرۆرکردن بڕیاردرا کە لە ١٨ی حوزەیرانی ٢٠٢١ سکاڵا تۆمار بکرێت. لە دۆسیەکەدا زەکەریا چەلیکبیلەک، یەعقوب کۆچ، نەجاتی دەمیرئۆغولاری و حاجی ئاککولاک دادگایی دەکران، بەڵام بە تەنها پارێزەری دەمیرئۆغۆللاری ئامادە بوو.\nجان فیرمۆن کە پارێزەری کارتاڵ و ئایدارە، دۆسیەکی فراوانی ئامادە کرد و تێیدا رایگەیاند کە لە ئەوروپا تۆڕێکی گەورەی تیرۆرکردن و سیخوڕی هەیە و ئیسماعیل حەقی موسا باڵیۆزی پێشووی تورکیش لەناودایەوە و ژماریەکی زۆر لەو کەسانەی ئاشکرا کرد کە لە کۆمەڵکوژی پاریسدا دەستیان هەیە. لە دۆسیەکەدا بەڵگەی جددی هەیە کە ئیسماعیل حەقی موسا ئەرکی رێکخستنی تیمی تیرۆرکردنە.\nلە ساڵی ٢٠١٧دا ئەندامانی تیمی تیرۆر لە دەوروبەری باڵەخانەی کۆنگرەی نەتەوەیی کوردستان (کەنەکە) بینرابوون و پۆلیسیش ئەوانی بینیبوو. لە کاتی کۆنتڕۆڵی پۆلیسدا یەعقوب کۆچ ناسنامەی پۆلیسی تورکیش پیشاندابوو. راگەیەنرا کە زەکەریا چەکیک لەنێو سوپادایە. هەروەها نەجاتی دەمیرئۆغۆللاری کە لە بەلجیکا دەژی لە رووی لۆجیستیک و دۆزینەوەی ئەندامدا هاوکاری دەکات.\nحاجی ئاککولاکیش کە کوردە کاتێک بەکارهێنرابوو، زانیبووی کە پرسەکە بەرەو تیمی تیرۆر دەچێت و لای پۆلیسی بەلجیکا دانی بە هەموو شتێکدا نابوو. بەپێی زانیاریەکان ئاککولاک لە رێگەی دەمیرئۆغۆللاریەوە بە تیمی تیرۆرکردنەوە ناسێنراوە.\nیەعقوب کۆچ بۆ تورکیا هەڵهات و زەکەریا چەلیکبیلەک لە فەڕەنسایە. چەلیکبیلەک وەک وەستای کارەبا خۆی دەناسێنێت. لە دۆسیەکەدا یەعقوب کۆچ و چەلیکبیلەکداکاریان پلانداڕێژەری هەوڵی تیرۆرکردن بوو.\nئەندامانی تیمی تیرۆرکردن پەیوەندیان بە ئەنقەرە و سەرۆککۆماری تورکەوە هەیە. چاودێری تەکنیکی، قسەکردنی بە تەلەفۆن، وێنە، دانپێدانانی فەڕەنسا هەموو شتێک ئاشکرا دەکات کە کۆمەڵکوژی پاریس و هەوڵی تیرۆرکردنی بروکسەل لەلایەن تۆڕێکەوە بە فەرمانی ئەنقەرە لە ئەروپا جێبەجێ دەکرێت.\nپارێزەر جان فیمۆن لە دانیشتنی یەکەمدا، پەیوەندی گروپی تیرۆرکردن، قسەی نێوان ئەندامانی تیمەکە، وێنەی راوێژکاری نزیک لە سەرۆکی سادات عەدنان تانریڤەردی و ئەردۆغان و سەیید سەرتچەلیک ئاشکرا کرد.


گەڕاندنەوەی خزمەتگوزارییە سەرەتاییەکان دەستپێدەکاتەوە لە ناحیەی رەبیعە\nپڕۆژەکانی تەندروستی و پەروەردە و کشتوکاڵ کە لەلایەن داعشەوە وێرانکرابوون لەئێستادا نۆژەندەکرێنەوە له ناحیەی رەبیعەی سنووری لە پارێزگای نەینەوا.\nبەرپرسانی عێراق لە کارەکانی نۆژەنکردنەوەی نەخۆشخانەی گشتیی رەبیعە دەڕوانن، له 19 کانونی دووەم. [خاوەنی وێنە: په‌یجی میدیای خێڵی شەمەری ئازاد لە فەیسبوک]\nبونیادنانەوەی ئەو پڕۆژە خزمەتگوزارییانەی لەلایەن "دەوڵەتی ئیسلامی" (داعش)ەوە وێرانکرابوون لە ناحیەی رەبیعەی سنووری لە پارێزگای نەینەوا دەستیپێکردووە، ئیدارەی ناحیەکە هەیەنی (24 کانونی دووەم) رایگەیاند.\nبەڕێوبەری ناحیەکە، جاسم محەمەد کانوش بە دیارونای وت: "حکومەتی عێراق هەوڵەکانی خستۆتەگەڕ بۆ بوژاندنەوەی پڕۆژە گەورەکان لە کەرتەکانی تەندروستی، پەروەردە، کشتوکاڵ و شارەوانیدا."\nوتی: "کارەکان دەستیانپێکردووە بۆ دروستکردنی نەخۆشخانەی 100 قەرەوێڵەیی گشتیی رەبیعە، پڕۆژەیەکی گەورە کە بڕیاربوو ساڵانێك له‌مه‌وبه‌ر تەواوببێت، بەڵام کارکردن تێیدا راگیرا لەمیانه‌ی شەڕی دژ بە داعشدا و دووچاری زیانی زۆر هات."\nوتیشی کاتێک پڕۆژەکە تەواوبوو، ئەرکی گەشتکردن بۆ چارەسەر لەسەر دانیشتوانی رەبیعە و نزیکەی 80 گوند هەڵدەگرێت.\nکەنوش وتی: "هەروەها پڕۆژەی ئاودێری (باکوری) جەزیرەمان هەیە، کە یەکەمین قۆناغی تەواوبووە و چاوەڕێی تەواوبوونی قۆناغەکانی دیکەین."\nوتی ئەمە یەکێکە لە گرنگترین پڕۆژە ئاودێرییەکان لە ناحیەکە و ئاماژەیکرد به‌وه‌ی یارمەتی پێشخستنی کەرتی کشتوکاڵ و ئابوریی ناوخۆ دەدات.\nدۆخێکی ئەمنیی سەقامگیر\nکانوش وتی کاروبارەکان لە چەند پڕۆژەیەکی تریشدا دەستیانپێکردووە، لەنێویاندا چاکردنەوەی رێگاکان و تۆڕەکانی ئاوی خواردنەوە.\nوتی ناحەیەکە هێشتا به‌ده‌ست کەمیی ئاوەوە دەناڵێنێت و پێویستی بە پڕۆژەیەکی گەورە هەیە بۆ دابینکردنی ئاوی گونجاو بۆ بەکارهێنان لە روباری دیجلە یان بەنداوی موسڵ.\nوتی هاوکات کارەکانی بونیادنانەوەی پێنج خوێندنگە دەستیانپێکردووە کە لە هێرشە تیرۆریستییەکاندا وێرانببوون و پلانیش هەیە کە کارەکانی دوو خوێندنگەی دیکەش دەستپێبکەن.\nوتیشی: "نزیکەی 100 خوێندنگە لە ناحیەکە هەن، بەڵام ئەمە بەس نییە و پێویستمان بە لانیکەم نزیکەی 15 خوێندنگەی تر هه‌یه بۆ چارەسەرکردنی جه‌نجاڵیی ناو پۆلەکان."\nناحیەی رەبیعە، کە دەکەوێتە سەر سنووری سوریا، دانیشتوانەکەی نزیکەی 90,000 كەس دەبن و زۆربەشیان ئەندامی خێڵی شەمەرن.\nکانوش وتی: "ئەو دانیشتوانه‌ی کە لە رەبیعە ئاوارەبوون تاڕادەیەک هەموویان گەڕاونەتەوە ناوچەکانیان."\nوتی ئەمنیەتی ناحیەکە "زۆر سەقامگیرە" و ژمارەی پێویستی لە ئه‌ندامانی پۆلیس و سوپا و پیاوانی خێڵی لێیە کە پێکەوە، بەپشتیوانی دانیشتوانی ناچەکە، ئەمنیەتی دەپارێزن و چاودێریی سنووره‌كه دەکەن بۆ رێگریکردن لە هەر دزەکردنێکی چەکداران.


دادوەری گشتی هەرێمی جه‌به‌ل تاریقی بەریتانی وتی دادگای باڵای جەبەل تاریق هەینی (19 تەمموز) بڕیاریدا کە ده‌شێت ده‌ستبه‌سه‌رداگرتنی کەشتییەكی ئێرانی بۆ 30 رۆژی تر درێژبكرێته‌وه، وتیشی كه كه‌شتییه‌كه گومانی ئه‌وه‌ی لێده‌كرێت سزای سەپێنراو بەسەر ناردنی نەوت بۆ سوریای پێشێلكردبێت.\nئاژانسی فرانس پرێس رایگەیاند کەشتی زەبەلاحی گرەیس 1، کە 2.1 ملیۆن بەرمیل نەوتی هەڵگرتووە، لەلایەن هێزی دەریایی شاهانەی بەریتانی و پۆلیسی جەبەل تاریقەوە رێی لێگیرا لە 4 تەمموزدا لەکاتێکدا بە ئاوی جەبەل تاریقدا ده‌ڕۆشت، كه ده‌كه‌وێته ئەوپەڕی باشوری ئیسپانیاوە.\nفەرمانی دەستبەسەراگرتنی سەرەتایی کەشتییەکە دوای هەینی کۆتایی دێت. فەرمانەکە دەکرێت بۆ ماوەی 90 رۆژ درێژبکرێتەوە.\nسەرەکوەزیرانی جەبەل تارق فابیان پیکاردۆ بە پەرلەمانی هەرێمەکەی وت: "خۆشحاڵین بەوەی بەردەوام بین بە کارکردنی بنیاتنەرانە و ئەرێنیانە لەگەڵ بەرپرسانی کۆماری ئیسلامی ئێراندا بۆ ئاسانکارییکردن بۆ ئازادکردنی کەشتی گرەیس 1 به‌گوێره‌ی تەواوی رێکارە یاساییەکان."\nپیکاردۆ پێنجشەممە وتی کۆبوونەوەیەکی "بنیاتنەرانە و ئەرێنی" لەگەڵ بەرپرسانی ئێران کردووە لە لەندەن بەمەبەستی هێورکردنەوەی بارگرژیی دەستبەسەراگرتنی کەشتییە ئێرانیەکە لە ئاوەکانی بەریتانیادا.\nبەرپرسانی جەبەل تاریق و ئەمریکا پێیانوایە کەشتیەکە به‌ڕێوه بووه بۆ سوریا تا نه‌وت بگوازێته‌وه کە ئه‌مه‌ش پێشێلکردنی سزا جیاوازەکانی یەکێتی ئەوروپا و ئەمریکایە.\nئێران کاردانەوەی توندی هەبوو و هۆشداریی دا لەوەی دەستبەسەراگرتنه‌كه بێ وەڵام نابێت.\nهەفتەی رابردوو، کەشتییەکی جەنگی بەریتانی لە کەنداو هۆشداریی دا بە بەلەمە جەنگییە ئێرانییەکان کە هەوڵی وەستاندنی کەشتیەکی زەبەلاحی بەریتانییان دا. لەندەن لەو کاتەوە رایگەیاندووە دوو کەشتی جەنگی دیکە دەنێرێت بۆ کەنداو لە چەند مانگی داهاتوودا.


لە وڵاتێكی ئەوروپا بەهۆی گەرماوە لە هەفتەیەكدا 2964 كەس گیانیان لەدەستدا – تۆڕی میدیایی خەڵک\nلە وڵاتێكی ئەوروپا بەهۆی گەرماوە لە هەفتەیەكدا 2964 كەس گیانیان لەدەستدا\n2019/08/09 - 6:00 PM\nئاژانسی ئامارە نیشتمانییەكان لە هۆڵەندا ڕایدەگەیەنێت، ژمارەی ئەوانەی گیانیان لەدەستدا بەهۆی ئەو تەوژمە گەرمایەی لەم ماوەیەی دواییدا ڕووی لە ئەوروپا كرد و ئاستی پێوانەیی تۆماركرد، نزیكەی 400 كەس زیادی كردووە لە هەفتەیەكدا، ئەمەش بەراورد بە هەفتە ئاساییەكان لە وەرزی هاوین.\nئەمڕۆ هەینی، ئاژانسی ئامارە نیشتمانییەكان لە هۆڵەندا ڕایگەیانند”2964 كەس لەماوەی هەفتەیەكدا گیانیان لەدەستدا بەهۆی ئەو تەوژمە گەرمایەی لە 22ی تەمموزی ڕابردووەوە دەستیپێكرد، ئەمەش بەڕێژەی 15%زیاترە لە ژمارەی ئەو كەسانەی لە هەفتە ئاساییەكانی هاویندا گیانیان لەدەستداوە.\nپلەی گەرما لە هەموو ناوچەكانی ئەوروپا ناجێگیر بوو لە ماوەی ئەو تەوژمەی گەرمایەی كە لە كۆتایی مانگی تەمموزدا كیشوەرەكەی گرتەوە.\nلەو دەمەی پلەكانی گەرما تۆمار دەكات، بۆ یەكەم جار پلەی گەرما لە هۆڵەندا 40 پلەی سەدی تێپەڕاند.\nتوێژەران دەڵێن، ژمارەی ئەوانەی لەماوەی ئەو هەفتەیەدا لە هۆڵەندا گیانیان لەدەستدا، بەراورد كراوە بەو دوو تەوژمە گەرمایەی لە ساڵی 2006دا وڵاتەكەی گرتەوە كە بە دووەم گەرمترین تەوژم لە وڵاتەكەدا دادەنرێن.\nپلەی گەرماجيهانگەرمای هاوینهۆڵەندا\n“لەسەر فەرمانی عەبدولمەهدییە”\nمەرزێكی سنوری لەگەڵ ئێراندا دادەخرێت\nبەوێنە..هاووڵاتییەك لە ڕووباری كەویێ خنكا\nكۆنگرێس تۆمەتەكان ڕووبەڕووی ترەمپ دەكاتەوە\nناتۆ: هەڕەشە بۆ سەر هەر ئەندامێكمان هەڕەشەیە بۆ سەر هەموومان


ئەمڕۆ 10-7-2019 دوو ساڵ بەسەر كۆنترۆڵكردنەوەی بەشی راستی شاری موسڵ تێپەڕدەبێت، بەڵام تا ئێستا ئاسەواری شەڕ و پێكدادانەكانی پێوە دیارە و دەستنەكراوە بە پڕۆسەی دووبارە بنیاتنانەوە و ئاوەدانكردنەوەی ناوچەكە.\nلە 10ی حوزەیرانی ساڵی 2014دا، رێكخراوی تیرۆریستیی داعش شاری مووسڵ دووەم گەورە شاری عیراقی كۆنترۆڵكرد دوای ئەوەی هێزەكانی سوپا و پۆلیسی تیایدا كشانەوە.\nدوای كۆنترۆڵكردنی پارێزگای نەینەوا لەلایەن داعشەوە، حكوومەتی عیراق لە 17ی مانگی تشرینی دووەمی ساڵی 2016 ئۆپەراسیۆنی كۆنتڕۆڵكردنەوەی پارێزگاكەی راگەیاند و لە 10ی مانگی تەمووزی 2017دا كۆنتڕۆڵكردنەوەی پارێزگاكەی راگەیاند.\nبەپێی ئامارێكی شارەوانی مووسڵ تا ئێستا دوو هەزار و 700 تەرمی تیرۆریستانی داعش لەژێر باڵەخانە رووخاوەكاندا لە ناوچەی كۆندا هەڵگیراونەتەوە.\nهاوكات بەپێی ئامارێكی نەتەوە یەكگرتووەكان بە هۆی شەڕ و پێكدادانەكانی هێزە ئەمنییەكان دژبە داعش لە میانی كۆنترۆڵكردنەوەی بەشی راستی مووسڵ، زیان بەر 12 هەزار خانوو لە ناوچەی مووسڵی كۆن كەوتووە.\nوێرای ئەوەی دوو ساڵ بەسەر كۆنتڕۆڵكردنەوەی بەشی راستی مووسڵدا تێپەڕدەبێت، تا ئێستا ئاسەواری شەڕ و پێكدادانەكان بە شارەكەوە دیارە، بەو پێیەی هێشتا دەستنەكراوە بە پڕۆسەی دووبارە بنیاتنانەوە و ئاوەدانكردنەوەی ئەو بەشەی شاری مووسڵ و حكوومەتی عیراق-یش هیچ بڕە پارەیەكی وەك قەرەبوو بۆ زیانلێكەوتوانی شارەكە خەرج نەكردوو.\nلەو بارەیەوە مەنسور مەرعید پارێزگاری نوێی نەینەوا بە ئاژانسی ئەنادۆڵی رایگەیاندوە كە بڕیاردراوە لە ساڵی 2020دا، پارە بۆ زیانلێكەوتوانی بەشی راستی مووسڵ خەرج بكرێت.